text:
Hormatly müşderiler!
"Altyn Asyr" ÝGPJ "SMS Nesibe" aksiýasyny geçirmegi dowam etdirýär.
30-njy aprelde sowal bäsleşiginiň birinji tapgyry tamamlandy, onuň jemi boýunça 21 gündelik baýrak - Smartfon BLU R2 LTE, hemde aýlyk baýrak - Telewizor LG 49LJ510V oýnaldy.
Baýraklaryň eýeleriniň sanawy bilen http://win.tmcell.tm saýtynda tanyşyp bilersiňiz.
Şunuň bilen "SMS Nesibe" aksiýasy tamamlanmaýar. Öňüňizde Size ýene oýnaljak bäş tapgyr we Baş baýrak - tehniki enjamlar: Holodilnik, Kir ýuwujy maşyn, Noutbuk we Samsung Galaxy S9 garaşýar we beýleki müşderileri hem gatnaşmaga çagyrýarys.
Her biriňizde ýeniji bolmaklyga umyt bar. Soraglara jogap beriň we baýraklary utuň!
Siziň diňe *123# belgä jaň etmegiňiz gerek.


c: text/html

text:
Zakaz etdim chalt getirdiler, hili gowy. Eger sistemny blokdan vga chykalga 1 bolsa a sizde proektor bar bolsa onna vga splitter cable sistemny blokdan chykyan 1 vga ny 2 bolup beryar we 1 wagtyn ozunde siz ekranda goryan zatlarnyzy proektorda yada bashga birikdirlen monitorda gorup bilyaniz. Elwetde ekranyn yagtylygy azajyk peselyar yone ol kabela baglydal a sistemny blogyn ozi edya. Towar uchin kop sag bolun.
Komentariya aksiyasynda yenish gazananym uchin bayrak hokmunde aldym gowja fleshka, dizaynam gowja eken, yokary hilli. Admina we tolkuchka.bar saydyn ishgarlerine kop kop sag bolsyn aytyan. sheyle aksiyalar gechiryaniniz uchin minnetdar. Hemmanizi taze 2017 yyl sagdynlygyn we ruhubelenligin yyly bilen gutlayan.
Kop eshdilya "ay telefonym chip goterenok" "telefonym donya" diyip. Yone bu chibi satyn alsan telefon gul yaly ishleya men 4 gun bolly ulanyp yorenime ichinde avi we mp4 formatly kinolar bar gul yaly goterya bahasyna degya o 10 manatlyk chip bilen tapawudy yer bn gok yaly.
Товар стоит больше, чем сотни положительных комментариев о нём.
Кто бы мог позволить себе за такую приемлемую цену обзавестись таким крутым фотоаппаратом. Характеристика уже говорит за себя.
Her sesi oz yerinde edil konsertda oturan yaly. Yokary hilli birnace yyl ulanyan tuweleme isleyar.
Товар для настоящих эстетов!

robotstxt: allowed

filter: keep


text:
Prezident Gurbanguly Berdimuhamedowa Türkmenistanda at kesellerinden erkin zonany döretmek hakynda sertifikat berildi. Bu resminamanyň Ahal-teke atçylygynyň halkara bileleşiginiň Merkezi Aziýa boýunça regional müdiri Kazimiras Lukauskasyň gowşurandygyny 27-nji aprelde Türkmenistanyň döwlet habar agentligi THD habar berdi.
Şeýle-de resmi maglumatda Aşgabatda geçirilýän Ahal-teke atçylygynyň halkara bileleşiginiň VII maslahatynda Atçylyk sportunyň halkara federasiýasynyň ýolbaşçysy (FEI) Ingmar De Wosyň Türkmenistanyň prezidenti Gurbanguly Berdimuhamedowa atçylyk sportuna uly goşant goşandygy üçin Federasiýanyň baýragyny gowşurandygy hem aýdylýar.
Türkmenistanyň prezidenti hem öz tarapyndan bileleşigiň daşary ýurtly agzalarynyň ençemesine döwlet sylaglaryny gowşurypdyr. “Bilelikdäki işe uly şahsy goşant üçin” Blanka De Toledo Loma Osorio, Eloiza Anemon Flawia Žirardi we Batdurdi Ibadulaýewe Türkmenistanyň döwlet sylagynyň berlendigi habar berildi.
Ahal-teke aty Türkmenistanyň paýtagtynda sentýabrda geçiriljek Aziada-2017 sport çäresiniň resmi simwoly bolup durýar.
Türkmenistanyň häkimiýetleri ýurduň taryhyndaky iň uly sport çäresine resmi taýýarlyklary yglan edeli bäri atçylyga degişli ençeme çäreleri amala aşyrdylar.
Mart aýynyň başynda Türkmenistanyň prezidenti ahal-teke atlaryny Bütindünýä mirasynyň sanawyna goşdurmak üçin UNESCO arza bermegi teklip etdi, şeýle-de arassa ganly ahal-teke atlarynyň katalogyny döretmek barada tabşyryk berdi.
Şeýle-de Türkmenistanda 1992-nji ýyldan bäri aprel aýynyň soňky ýekşenbe güni ýurduň resmi baýramçylygy hökmünde bellenýän bedew baýramy mynasybetli geçirilýän at çapyşygyna baýrak hökmünde şu ýyl Kataryň şeýhy tarapyndan Türkmenistanyň 500 müň amerikan dollary möçberinde pul beriljegi habar berilipdi.
Hususan-da, 2013-nji ýylyň at çapyşygynda Türkmenistanyň prezidenti birinji ýeri eýeläpdi we 11 million dollar möçberindäki esasy baýraga eýe bolupdy. 2016-njy ýylda Türkmenistanda Türkmen bedewiniň baýramçylyk dabarasynda prezident Berdimuhamedowa "toý sowgady" hökmünde sekiz sany ahal-teke aty, milli lybaslar peşgeş berildi.
Käbir garaşsyz synçylar Türkmenistanda ahal-teke atlarynyň gan arassalygynyň halkara kadalaryna laýyk barlanmaýandygyny aýdýarlar.


text:
29-njy maýdan başlap Türkmenistanyň banklary telekeçileriň türkmen manadyny daşary ýurt walýutasyna konwertasiýa edýän pul serişdesiniň möçberini ýene aşaklatdy diýip, “Türkmenistandan alternatiw habarlar” neşiri ýazýar.
Neşiriň 1-nji iýunda çap eden maglumatyna görä, mundan öň ýurduň banklaryndan türkmen telekeçileri daşary ýurt kärhanasy bilen baglaşan şertnamasyndaky umumy pul serişdesiniň 3%-ni konwertasiýa edip bilen bolsa, häzir bu mukdar 1,4 – 2 prosent edildi.
Daşary ýurtlardan getirilýän harytlaryň haýsysy üçin näçe prosent möçberdäki manady daşary ýurt walýutasyna konwertasiýa edip bolýandygyny banklaryň özi kesgitleýär diýlip, habarda bellenilýär.
Bu maglumaty Azatlyk Radiosynyň ýurt içindäki çeşmeleri hem tassyklap, telekeçileriň türkmen manadyny daşary ýurt walýutasyna konwertasiýa etmek düzgünlerine çäklendirmeleri girizmegiň dowam edýändigini aýtdy.
“Türkmenistanyň Merkezi banky bilen Döwlet haryt-çig mal biržasy konwertasiýa etmek ýeňilliklerini ýörite firmalara gönükdirýär. Mysal üçin, öňki Gaža sebitinde alnyp barylýan gurluşyklara import edilýän harytlar üçin çäklendirme ýokdy. Şonda gurluşyk firmalary has köp türkmen manadyny daşary ýurt walýutasyna konwertasiýa etmek, ýagny çalyşmak üçin import edilýän harytlaryň bahasyny bilgeşleýin gymmat edip görkezdiler. Bu ýagdaý döwlet gulluklary tarapyndan anyklanansoň, gurluşyk harytlarynyň döwlet tarapyndan kesgitlenen nyrhy paýlandy we olaryň görkezilen nyrhdan ýokary bolmaly däldigi aýdyldy” diýip, Azatlygyň söhbetdeşi aýtdy.
Ol häzirki ýagdaýyň döwlet buýurmalary bilen işleşýän uly telekeçiler üçin ýaman däldigini, emma munuň orta we kiçi telekeçilere örän ýaramaz täsir ýetirýändigini sözüniň üstüne goşdy. “Olar özleri üçin ýagdaýy gowulandyrmak islese, onda kiçi bolmadyk möçberde parany bermeli bolýarlar” diýip, Azatlygyň söhbetdeşi belleýär.
Türkmen telekeçilerine girizilen bu täze çäklendirmeler dogrusynda türkmen häkimiýetleri ýa-da media serişdeleri henize çenli haýsydyr bir kommentariý bilen çykyş etmediler. Bu barada Türkmenistanyň Merkezi bankyndan hem haýsydyr bir kommentariý almak başartmady.
Ýöne bu maglumatlar Türkmenistanyň Döwlet gümrük gullugynyň işgärleriniň telekeçileri öz şertnamalaryny Döwlet haryt-çig mal biržasynda hasaba aldyrmaga mejbur edýändigi barada habarlaryň peýda bolmagynyň yz ýanyna gabat geldi.
“Birža hasaba alyş hyzmatlary üçin, daşary ýurtly satyjydan walýutada, türkmenistanly alyjydan bolsa manatda töleg alýar. Daşary ýurtlular birža ýygymlaryny tölemänsoň, olaryň walýutada tölemeli tölegini hem hususy telekeçileriň özleri tölemeli bolýarlar” diýip, Azatlygyň çeşmesi habar beripdi.
Türkmenistanda 2016-njy ýylyň ýanwar aýyndan başlap, amerikan dollarynyň nagt satuwy doly ýatyrylyp, şondan soň onuň söwdasyna-da ençeme çäklendirmeler girizildi. Munuň netijesinde, ýurtda resmi taýdan 1 dollar 3,50 manat möçberinde saklanyp galýan mahaly, onuň gara bazardaky nyrhy 7 manada çenli ýokarlandy. Bu bolsa, biznesi daşary ýurt walýutasyna bagly bolan telekeçilere ýaramaz täsir ýetirdi.
Mundanam başga, telekeçileriň walýuta operasiýalaryna, şol sanda pul birlikleriniň awtomatiki konwertasiýasyna ençeme tapgyr çäklendirme girizildi. Şeýle-de, hususy firmalaryň ençemesi Aziýa oýunlaryny guramalaşdyrmak üçin, “meýletin goşant” etmäge mejbur edildi.
Geçen ýylyň ortalaryna Türkmenistanyň banklarynda döwlete dahylsyz kärhanalaryň ofşor zonalardaky şertnamalary boýunça, türkmen manadyny daşary ýurt walýutasyna konwertasiýa etmek düzgüni hem doly ýatyryldy. Türkmenistanyň Maliýe ministrliginiň jogapkär resmisi bu barada ýurduň Merkezi bankynyň adyndan, 21-nji iýunda ýurduň ähli degişli banklaryna ýörite görkezmeli hatyň ýollanandygyny habar berdi.
Fewral aýynda türkmen mediasy geçen ýyl Türkmenistanda önümçiligiň batly depginde ösmegi ýurduň importa bolan garaşlylygyny pese gaçyryp, eksportyň göwrümini artdyrdy diýdi. Emma käbir ýerli synçylar we telekeçiler ýurtda importyň pese gaçmagyna dollaryň söwdasyna we telekeçilere girizilen çäklendirmeleriň sebäp bolandygyny aýdýarlar.


text:
-
Amerika we Demirgazyk Koreýanyň arasy ýenede degişdi
Amerika we Demirgazyk Koreýanyň arasy ýenede degişdi
-
-
-
Aragçi: Eýranyň ýadro ylalaşygynda galmagy Ýewropanyň tutumlaryna baglydyr
Eýranyň daşary işler ministrniň syýasy işler boýunça orunbasary Seýed Abbas Aragçi ýadro ylalaşygynda galmak ýa-da ondan çykmak barada Eýran heniz belli karara ýeten däldir diýmek bilen Eýranyň ýadro ylalaşygynda galmagy Ýewropanyň tutumlaryna baglydyr diýdi.
-
-
-
Damaskyň töweregi terrorçylardan arassalandy
Damaskyň töweregi terrorçylardan arassalandy
-
-
-
Türkmenistandaa 9-njy halkara Gaz kongresi öz işine başlady
2018-nji ýylyň 23-nji maýynda «Awaza» milli syýahatçylyk zolagynda Türkmenistanyň 9-njy halkara Gaz kongresi öz işine başlady. Bu iri ýöriteleşdirilen forumy “Türkmengaz” Döwlet konserni bilen Gollandiýanyň “KHB Holland” kompaniýasy bilelikde gurady.
-
-
Iň köp okalan
-
mertebesi belent ýolbaşçy: eger-de Ýewropalylar ikirjiňlenseler Eýranyň ýadro işlerini başlamak haky ýerindedir
-
Aragçi: Eýranyň ýadro ylalaşygynda galmagy Ýewropanyň tutumlaryna baglydyr
-
Aýatolla Ymami kaşani: Eýranyň ösüşi babatly Amerikalylar gahardadyrlar
-
Ruhani: uly gudratyň garşysynda ejiz bolsak hiç ýere ýetmeris
-
Türkmenistandaa 9-njy halkara Gaz kongresi öz işine başlady
-
Damaskyň töweregi terrorçylardan arassalandy
-
prezident Ruhani Donald Trampa garap aýtdy: Eýran milleti siziň garşyňyzda ýeňiş gazanjakdyr


text:
Amerika degişli bolan kredi kartsyz App store idini açmak üçin aşakdaky ädimleri ýerine ýetiriň!
- Ilki bilen öňki App store idiňizden çykyň.
- Yzyndan App Store’a girip mugt bir programanyň üstüne basyp Skaçat (Indir) düwmesine basyň.
- App store idiňizden çykanlygyňyz üçin size Apple idiňizi ýazmagyňyzy ýa-da täze açmagyňyzy sorar.
- Täze Apple idini döret diýene basanymyzdan soňra, Ýurtlaryň sanawy çykar. Siz United States saýlaň.
- Täze hasap açan wagtymyz sözleşmeleri kabul etýäris.
- ABD bagly täze Apple idiňizi ýazyň.
- Yzyndan Kredi kartyny saýlaň diýen penjire açylar. Bu ýerde “none” diýeny yşaratlaň we dowam ediň.
4,224 gezek okaldy


text:
17 Ocak 2017 Salı
Halkabat Meýdançasynda Barlag Guýusynyň Buraw Işleri Tamamlandy
«Türkmengeologiýa» döwlet korporasiýasynyň «Lebapnebitgazgözleg» müdirliginiň geologlary Türkmenistanyň gündogarynda Galkynyş etrabynda Köseşor gaz känindäki Halkabat meýdançasynyň birinji barlag guýusynda 4000 metr taslama çuňlugyna ýetdiler.
3070-3064 metr çuňlukdaky orta-ýura çägesöw-alewrit çökündilerinde geçirilen barlaglaryň netijeleri boýunça 20 mm ştuserde günde 181,6 müň kub metr möçberinde kükürtsiz gazyň we 32,4 müň kub metr kondensatyň senagat akymy alyndy.
Halkabat meýdançasy düzümiň beýikligi 35 metr bolanlygynda 18,2 inedördül kilometri eýeleýär. Ol Kükürtli, Babaarap we Kerwen özleşdirilýän gaz we gaz kondensatly ýataklaryň orta böleginde ýerleşýär.
Ýakynda müdirligiň işgärleri bu ýerde taslama çuňlugy 3200 metr bolan ikinji barlag guýusynda buraw işlerine başladylar. Häzirki wagtda buraw işleri ýokary depginlerde alnyp barylýar.
Täze iki sany — gaz kondensatly Halkabat we Çelekbaý gaz ýataklarynyň açylmagynyň «Türkmengeologiýa» döwlet korporasiýasynyň 2016-njy ýylyň jemleri boýunça gazanan iň esasy netijeleriniň biridigini bellemelidiris.
Çelekbaý meýdançasy Mary welaýatynyň Murgap etrabynyň çäginde ýerleşýär. Bu ýerde burawlanan №1 ýokarky ýuranyň oksford ýaşyndaky gaz karbonatly çökündilerinde 4511-4503 metr interwally çuňluklarda barlaglar geçirilende 23 ştuserde günde 1 million 28 müň kub metr möçberde tebigy gazyň senagat akymy alyndy.
Bu bolsa «Galkynyş» ägirt uly gaz käniniň demirgazyk-günbatar ugurda gaz gatlagynyň giňeýändigi barada aýtmaga esas berýär.
Kaydol: Kayıt Yorumları (Atom)


text:
Türkmenistanda "Hatyar gününiň" 12-nji ýanwarda resmi görnüşde bellenmegi dört ýyl mundan owal ýatyryldy, şondan bäri watan üçin janyny pida edenler resmi görnüşde tebigy betbagtçylyklarda heläk bolanlar bilen bilelikde ýatlanylýar.
Eýsem, dünýä türkmenleri Hatyra gününiň 12-nji ýanwarda resmi taýdan bellenmeginiň ýatyrylmagyna nähili baha berýärler?
12-nji ýanwarda Gökdepe söweşiniň pidalary bilen bilelikde watan üçin söweşlerde janyny pida edenleriň resmi ýagdaýda ýatlanmagy goýbolsun edileli bäri dünýä türkmenleri Hatyra günini nähili ýatlaýarlar ýa-da belleýärler?
Azatlyk Radiosy "Dünýä türkmenleri" gepleşiginiň bu sanyny Hatyra gününe gönükdirýär. Gepleşigiň myhmanlary Türkiýäniň Trakýa uniwersitetinde işleýän türkmensähraly alym Abdyrrahman Düýeji bilen türkmen studenti Myrat.
Gepleşigi diňläp, bu ugurdaky öz pikirleriňiz bilen tejribeleriňizi aşakdaky foruma teswir görnüşinde ýazyp bilersiňiz.


text:
Türkmenistanyň Prezidenti Gurbanguly Berdimuhamedow Hökümetiň maslahatyny geçirdi, onda Ministrler Kabinetiniň täze düzümini tassyklamak bilen bagly meselelere hem-de taýýarlanan resminamalaryň taslamalaryna garaldy. Şeýle hem ýurdumyzyň durmuşyna degişli möhüm meseleleriň birnäçesi ara alnyp maslahatlaşyldy.
Milli Liderimiz maslahatyň gün tertibini yglan edip, «Türkmenistanyň Ministrler Kabinetiniň düzümini tassyklamak hakyndaky» Karara gol çekdi, Ministrler Kabinetiniň düzümi Ministrler Kabinetiniň Başlygynyň on orunbasaryndan, 21 ministrden we 27 sany konserniň hem-de komitetiň başlyklaryndan ybaratdyr.
Hormatly Prezidentimiz Gurbanguly Berdimuhamedow hökümeti düzmegi Ministrler Kabinetiniň Başlygynyň ylym, bilim, saglygy goraýyş, sport, ýaşlar we jemgyýetçilik meseleleri boýunça orunbasaryny wezipä bellemekden başlap, bu ugurlaryň ýurdumyzyň durmuşynda möhüm orny eýeleýändigini, olaryň öňünde goýlan wezipeleriň üstünlikli çözülmeginiň berkarar Watanymyzyň mundan beýläk-de gülläp ösmegine ýardam berjekdigini nygtady.
Döwlet Baştutanymyz baý iş tejribesini göz öňünde tutup, bu ulgamlara gözegçilik edýän S.Toýlyýewi Ministrler Kabinetiniň Başlygynyň orunbasary wezipesinde galdyrmak barada karara gelendigini aýtdy.
Ylym we bilim biziň üstünliklerimiziň hem-de öňe gitmegimiziň esasy bolup durýar diýip, döwlet Baştutanymyz sözüni dowam etdi. Biz innowasiýalary we iň täze tehnologiýalary ulanmak bilen, öňdebaryjy tejribä hem-de ylmyň gazananlaryna daýanyp, giň gerimli maksatnamalary we meýilnamalary durmuşa geçirýäris, bu tehnologiýalary we tejribeleri halk hojalyk toplumynyň ähli ugurlaryna tapgyrma-tapgyr ornaşdyrýarys. Şonuň bilen birlikde, ykdysady, syýasy, medeni we bilim mümkinçiliklerimizi ýokarlandyrýarys. Ata Watanymyzy depginli ösdürmegiň ýoly bilen öňe alyp barýarys diýip, milli Liderimiz aýtdy.
Hormatly Prezidentimiz Gurbanguly Berdimuhamedow milli ylym we bilim ulgamlaryny yzygiderli kämilleşdirmegi, hususan-da, ýokary hünärli ýaş işgärleri – alymlaryň täze neslini taýýarlamagy, bu ugurda halkara hyzmatdaşlygyny ösdürmegi berkarar döwletimiziň özgerdiji syýasatynyň ileri tutulýan ugurlarynyň biridigini belledi.
Şu wezipelerden ugur alyp, sanly bilim ulgamyny giňden ösdürmeli diýip, döwlet Baştutanymyz nygtady we bu ulgamdaky esasy wezipeleri kesgitledi. Bilim bermegiň ähli basgançaklarynda okatmagyň maksatnamalaryny ýokary hilli elektron materiallar (elektron kitaplar, elektron seminarlar we beýlekiler) hem-de degişli usullar (uzak aralykdan bilim bermek we başgalar) esasynda kämilleşdirmek zerur bolup durýar.
Sanly okuw serişdeleri we enjamlary mugallymlar hem-de okuwçylar üçin elýeterli bolmalydyr. Şu maksat bilen, milli Liderimiz S.Toýlyýewe beýleki degişli döwlet edaralary bilen bilelikde sanly bilim ulgamy baradaky konsepsiýany işläp taýýarlamagy hem-de gözegçilik edýän ulgamlaryny ösdürmegiň maksatnamalaryny ýakyn wagtda Hökümetiň mejlisine hödürlemegi tabşyrdy.
Hormatly Prezidentimiz Gurbanguly Berdimuhamedow wise-premýere işinde üstünlik arzuw edip, ony wezipä bellemek hakyndaky Permana gol çekdi.
Wise-premýer bildirilen ýokary ynam üçin tüýs ýürekden hoşallyk bildirip, gözegçilik edýän ulgamlarynyň işini has-da ilerletmek üçin ähli tagallalary etjekdigine ynandyrdy.
Soňra döwlet Baştutanymyz medeniýet hem-de köpçülikleýin habar beriş serişdeleri ulgamyna gözegçilik eden G.Mämmedowa alyp baran işleri üçin minnetdarlyk bildirip, onuň baý iş tejribesiniň başga bir möhüm işde peýdalanjakdygyny aýtdy.
G.Mämmedowa milli Liderimize öz işine beren ýokary bahasy üçin hoşallyk bildirip, özüne ynanylan islendik wezipede netijeli işläp, öz güýç-gaýratyny, bilimini we tejribesini öňde goýlan wezipelerini çözmäge gönükdirjekdigine ynandyrdy.
Hormatly Prezidentimiz Ministrler Kabinetiniň Başlygynyň medeniýet meseleleri boýunça orunbasary wezipesine A.Garajaýewi bellemek barada karara gelendigi barada aýdyp, onuň medeniýet bilen bagly dürli wezipelerde baý iş tejribesini nazara almak bilen, bu işiň hötdesinden geljekdigine ynam bildirdi.
A.Garajaýew döwlet Baştutanymyza bildiren ýokary ynamy üçin hoşallyk bildirip, ulgamyň öňünde goýlan wezipeleri üstünlikli çözmek üçin ähli güýjüni we başarnygyny gaýgyrmajakdygyna ynandyrdy.
Hormatly Prezidentimiz Gurbanguly Berdimuhamedow bu jogapkärli wezipä täze bellenilen ýolbaşça ýüzlenip, medeniýet ulgamyndaky syýasata ýurdumyzy durnukly ösdürmek strategiýasynyň esasy şertleriniň biri hökmünde garaýandygyny–munuň bolsa, Hökümetiň öňünde duran çözülmeli wezipeleriň kesgitleýji, ileri tutulýan ugry bolup durýandygyny belledi. Şunuň bilen baglylykda, döwlet Baştutanymyz ilaty medeni gymmatlyklar bilen has giňden tanyşdyrmak, şahsyýeti ruhy we ahlak taýdan ösdürmek, durmuş hem-de ykdysady özgertmeleriň barşynda medeniýetiň ornuny güýçlendirmek üçin täze şertleri döretmegiň ähmiýetini belledi.
Biz dünýä giňişliginde berkarar döwletimiziň diňe bir ykdysady taýdan däl-de, eýsem, ruhy we döredijilik babatda hem ýokary mümkinçiligi bolan ýurt hökmünde tanalmagyny gazanmalydyrys diýip, milli Liderimiz wise-premýeriň işine şol wezipeleriň ýerine ýetirilişine görä baha beriljekdigini aýtdy.
Türkmenistanyň Prezidenti degişli Permana gol çekip, A.Garajaýewe täze wezipede üstünlikleri arzuw etdi.
Soňra döwlet Baştutanymyz B.Hojamämmedowyň baý iş tejribesiniň bardygyny belläp, ony ýene-de Ministrler Kabinetiniň Başlygynyň ykdysady, bank we halkara maliýe guramalary bilen işlemek boýunça orunbasary wezipesine bellemek baradaky karara gelendigini aýtdy.
Hormatly Prezidentimiz Gurbanguly Berdimuhamedow ykdysadyýetimizi mundan beýläk-de ösdürmegi we kämilleşdirmegi, bazar gatnaşyklaryna geçilmegini ileri tutulýan wezipeleriň hatarynda görkezdi. Milli Liderimiz sözüni dowam edip, ilkinji nobatda, milli ykdysadyýetimiziň ösüş depgininiň saklanyp galmagyny hem-de mundan beýläk-de ýokary depginler bilen ösmegini üpjün etmelidigini aýtdy. Döwlet Baştutanymyz ähli ministrlikleriň we pudak edaralarynyň maliýe-ykdysady ýagdaýynyň hemişe berk gözegçilikde saklanylmagynyň, işleriň barşynda ýüze çykýan meseleleri gyssagly çözmäge ýardam berilmegini nygtady.
Hormatly Prezidentimiz karz beriş edaralarynyň ýakyn geljekdäki işleri barada aýdyp, Merkezi bankyň öňünde ileri tutulýan milli maýa goýum taslamalaryny maliýeleşdirmäge işjeň gatnaşmaly ýurdumyzyň banklarynyň maýa goýum gorlaryny artdyrmak boýunça wezipeleriň durýandygyny belledi. Döwlet Baştutanymyz şeýle hem ykdysadyýetiň önümçilik pudaklaryny karzlaşdyrmak boýunça işleri güýçlendirmegiň zerurdygyna ünsi çekdi.
Milli Liderimiz sözüni dowam edip, halkara maliýe edaralary, şol sanda Halkara pul gaznasy, Bütindünýä banky, Ýewropanyň täzeleniş we ösüş banky, Aziýanyň ösüş banky, Yslam ösüş banky hem-de daşary ýurtlaryň beýleki esasy banklary bilen hyzmatdaşlygy has-da giňeltmäge aýratyn üns berilmelidigini aýtdy.
Hormatly Prezidentimiz Gurbanguly Berdimuhamedow “Türkmenistanyň Prezidentiniň obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin rejelenen görnüşdäki Milli maksatnamasynyň” durmuşa geçirilmeginiň barşyna hemişe gözegçilik edilmegini işleriň möhüm ugurlarynyň hatarynda kesgitledi.
Döwlet Baştutanymyz degişli Permana gol çekip, wise-premýere işinde üstünlikleri arzuw etdi.
Öz nobatynda, Ministrler Kabinetiniň Başlygynyň orunbasary B.Hojamämmedow bildirilen ynam üçin hoşallyk bildirip, hormatly Prezidentimizi öňde goýlan möhüm wezipeleriň üstünlikli çözülmegi üçin ähli tagallasyny gaýgyrmajakdygyna ynandyrdy.
Soňra hormatly Prezidentimiz Gurbanguly Berdimuhamedow bu ýere ýygnananlara ýüzlenip, ýurdumyzyň ykdysadyýetiniň binýatlyk pudagy bolan nebitgaz toplumyny mundan beýläk-de ösdürmek Garaşsyz döwletimiziň alyp barýan syýasatynyň ileri tutulýan ugurlarynyň biridigini nygtady. Döwlet Baştutanymyz baý iş tejribesini nazara alyp, Ý.Kakaýewi Ministrler Kabinetiniň Başlygynyň nebitgaz pudagynyň meseleleri boýunça orunbasary wezipesine bellemek barada karara gelendigini aýtdy.
Milli Liderimiziň nygtaýşy ýaly, ýangyç-energetika pudagynyň ýolbaşçylarynyň esasy ünsüni ilkinji nobatda önümçilik tabşyryklarynyň gürrüňsiz ýerine ýetirilmegini, pudagyň maliýe-ykdysady ösüşini, önümiň ýokary düşewüntli bolmagyny gazanmaga çekmeli.
Hormatly Prezidentimiz Gurbanguly Berdimuhamedow kontinentüsti «Türkmenistan–Owganystan–Pakistan–Hindistan» gaz geçirijisiniň gurluşygyny dowam etmegiň zerurdygy barada aýdyp, möhüm halkara ähmiýeti bolan bu gaz geçirijiniň diňe bir Türkmenistandan Günorta Aziýanyň uly ýurtlaryna tebigy gazy uzak möhletleýin ibermegi üpjün etmek bilen çäklenmän, eýsem tutuş sebiti mundan beýläk-de durmuş-ykdysady taýdan ösdürmek üçin hem kuwwatly güýje öwrülmelidigini nygtady.
Döwlet Baştutanymyz bulardan başga-da, «Galkynyş» gaz känini, geljegi uly bolan beýleki nebitgaz ýataklaryny mundan beýläk-de özleşdirmegi dowam etmegi pudagyň öňünde duran ileri tutulýan wezipeleriň hatarynda kesgitledi. Hormatly Prezidentimiz ýurdumyzyň tebigy baýlyklaryny has çalt özleşdirmek maksady bilen, daşary ýurt maýa goýumlaryny köp çekmäge degişli birnäçe anyk tabşyryklary berdi.
Hormatly Prezidentimiz degişli Permana gol çekip, Ý.Kakaýewe işinde üstünlik arzuw etdi.
Wise-premýer bildirilen ynam üçin döwlet Baştutanymyza hoşallyk bildirip, hormatly Prezidentimizi özüne ynanylan işde yhlasly zähmet çekjekdigine hem-de nebitgaz toplumynyň işini mundan beýläk-de kämilleşdirmäge gönükdirilen ähli wezipeleri öz wagtynda ýerine ýetirmek üçin tagallalaryny gaýgyrmajakdygyna ynandyrdy.
Türkmenistanyň Prezidenti Ministrler Kabinetiniň Başlygynyň oba hojalyk toplumy boýunça orunbasary wezipesine R.Bazarowy belledi.
Döwlet Baştutanymyz wise-premýere ýüzlenip, obasenagat toplumynda
geçirilýän düýpli özgertmeleri işjeňleşdirmegi talap etdi. Hormatly Prezidentimiz Gurbanguly Berdimuhamedow ýurdumyzyň agrar pudagyny ösdürmegiň döwlet strategiýasyny durmuşa geçirmek bilen bagly meselelere ünsi çekip, bu ugurda özgertmeleri üstünlikli amala aşyrmakda oba hojalyk toplumynyň ýolbaşçylaryna möhüm ornuň degişlidigini belledi.
Hususan-da, esasy oba hojalyk önümleriniň öndürilýän möçberlerini artdyrmak örän möhüm we baş wezipeleriň biri bolup durýar.
Bu netijeler ekerançylygyň medeniýetini ýokarlandyrmagyň, ýerli toprak-howa şertlerini göz öňünde tutmak bilen, işlenip taýarlanan, ylmy taýdan esaslandyrylan usullary giňden ornaşdyrmagyň, tohumçylyk işini talabalaýyk guramagyň, suw serişdelerini aýawly peýdalanmagyň hasabyna gazanylmalydyr.
Döwlet Baştutanymyzyň belleýşi ýaly, häzirlikçe şeýle netijeler görünmeýär. Häzirki döwürde ylmy-barlag oba hojalyk institutlary ýaramaz işleýär, olaryň işi baradaky meselä soň serediler.
Hormatly Prezidentimiz R.Bazarowy Ministrler Kabinetiniň Başlygynyň orunbasary wezipesine belläp, onuň işine galla hasyly ýygnalandan soň baha beriljekdigini belledi.
R.Bazarow döwlet Baştutanymyza bildiren ýokary ynamy üçin hoşallyk bildirip, obasenagat toplumynyň öňünde goýlan wezipeleri çözmek üçin ähli tagallalary etjekdigine ynandyrdy.
Türkmenistanyň Prezidenti Gurbanguly Berdimuhamedow
Ministrler Kabinetiniň Başlygynyň gurluşyk, energetika we jemagat hojalygy meseleleri boýunça orunbasary wezipesine D.Amangeldiýewi belledi.
Döwlet Baştutanymyz şeýle karara gelendigi barada aýdyp, wise-premýeriň öňünde onuň gözegçilik edýän gurluşyk, energetika ministrlikleriniň hem-de “Türkmenawtoýollary” döwlet konserniniň ýurdumyzy mundan beýläk-de özgertmek boýunça kesgitlenen meýilnamalary ýerine ýetirmekde esasy orunlary eýelemegini nazara almak bilen, çylşyrymly we möhüm wezipeleriň durýandygyny belledi.Türkmen paýtagtyny dünýäniň gözel we abadanlaşdyrylan şäherleriniň birine öwürmek boýunça maksada gönükdirilen işler dowam etdirilmelidir, bu ýerde ilatyň oňaýly ýaşamagy we dynç almagy üçin ähli şertler döredilýär.
Şeýle hem milli Liderimiz “Türkmenistanyň Prezidentiniň obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini düýpli özgertmek boýunça 2020-nji ýyla çenli döwür üçin rejelenen görnüşdäki Milli maksatnamasynyň” amala aşyrylmagyna gözegçiligi güýçlendirmegiň möhümdigini aýdyp, dürli desgalaryň we binalaryň gurluşygynyň ýokary hilli ýerine ýetirilip, bellenilen möhletlerde tamamlanmagyny üpjün etmegi tabşyrdy. Döwlet Baştutanymyz bu işleriň Hazaryň kenarynda “Awaza” milli syýahatçylyk zolagynda gurulýan desgalara hem degişlidigini nygtady.
Ýurdumyzda başy başlanan, Garaşsyz Watanymyzy ösdürmäge hem-de türkmen halkynyň abadançylygyna gönükdirilen giň gerimli özgertmeleriň üstünlikli durmuşa geçirilmegi köp babatda göz öňünde tutulan çäreleriň ýokary hilli we öz wagtynda ýerine ýetirilmegine baglydyr diýip, hormatly Prezidentimiz Gurbanguly Berdimuhamedow belledi.
Döwlet Baştutanymyz degişli Permana gol çekip, D.Amangeldiýewe işde üstünlikleri gazanmagy arzuw etdi.
Ministrler Kabinetiniň Başlygynyň orunbasary D.Amangeldiýew döwlet Baştutanymyza bildiren ýokary ynamy üçin çuňňur hoşallygyny bildirip, ähli gujur-gaýratyny, bilimini we tejribesini peýdalanmak bilen öz öňünde goýlan jogapkärli wezipeleri üstünlikli ýerine ýetirmek üçin tutanýerli zähmet çekip, ýurdumyzy ykdysady taýdan ösdürmäge, halkymyzyň durmuş derejesini ýokarlandyrmaga mynasyp goşandyny goşjakdygyny ynandyrdy.
Hormatly Prezidentimiz iş tejribesini göz öňünde tutup, B.Ereşowy Ministrler Kabinetiniň Başlygynyň senagat meseleleri boýunça orunbasary wezipesinde galdyrmak kararyna gelendigini aýtdy.
Döwlet Baştutanymyz ýurdumyzyň senagat toplumynyň öňünde durýan wezipeleriň möhümdigini belläp, baş wezipäniň ýurdumyzy senagat taýdan ösen döwlete öwürmek bolup durýandygyny nygtady. Munuň üçin ýurdumyza daşary ýurt maýa goýumlaryny köpräk çekmek, bilelikdäki kärhanalary, elektron senagatyny döretmek, dürli görnüşli elektron we kompýuter önümlerini öndürmegi ýola goýmak zerur bolup durýar. Şunuň bilen birlikde, dokma senagatynyň mümkinçiligini artdyrmak, bu pudagy ösdürmek üçin döwletiň yzygiderli gönükdirýän örän köp möçberdäki serişdeleriniň netijeli bolmagyny ýokarlandyrmak boýunça alnyp barylýan işleri güýçlendirmek möhümdir.
Şunuň bilen baglylykda, könelişen dokma önümçiliklerini döwrebap ýagdaýa getirmek we olaryň durkuny düýpli täzelemek üçin gyssagly tertipde ähli zerur çäreleri görmegiň wajypdygy aýratyn nygtaldy. Şonuň ýaly-da, ýurdumyzda dokma önümleriniň öndürilýän möçberlerini artdyrmak zerurdyr.
Milli Liderimiz halyçylyk pudagy bilen bagly meselelere hem ünsi çekdi. Döwlet Baştutanymyz gözbaşy asyrlara uzap gidýän halyçylyk sungatynyň biziň bahasyna ýetip bolmajak milli baýlyklarymyzyň bir bölegidigini aýdyp, halyçylygy ösdürmek üçin has amatly şertleri üpjün etmek maksady bilen, bu pudagy hususylaşdyrmagyň möhümdigini belledi.
Döwlet Baştutanymyz degişli Permana gol çekip, B.Ereşowa işinde üstünlik arzuw etdi.
Wezipä täzeden bellenen wise-premýer döwlet Baştutanymyza hoşallyk bildirip, eziz Watanymyzyň rowaçlygynyň bähbidine özüne ynanylan ulgamda tutanýerli zähmet çekjekdigine ynandyrdy.
Soňra hormatly Prezidentimiz Gurbanguly Berdimuhamedow B.Atdaýewi Ministrler Kabinetiniň Başlygynyň söwda meseleleri boýunça orunbasary wezipesinde galdyrýandygyny aýdyp, milli ykdysadyýetimiziň möhüm ugurlary hökmünde bu ulgamy we telekeçiligi ösdürmegiň möhüm wezipeleri barada durup geçdi.
Olaryň hatarynda ýurdumyzda öndürilýän harytlaryň daşary ýurtlara iberilýän möçberlerini artdyrmak, gyzyklanma bildirýän ähli daşary ýurtly hyzmatdaşlarymyz bilen daşary ykdysady gatnaşyklary giňeltmek wezipeleri bar. Söwda-senagat edarasy ýurdumyzda öndürilýän harytlary işjeň mahabatlandyrmalydyr diýip, döwlet Baştutanymyz aýtdy.
Häzirki döwürde dünýäniň ýokary depginler bilen ösýän döwletleriniň hataryna doly hukukly goşulýan Garaşsyz Türkmenistanyň gazanýan ägirt uly üstünliklerini giňden wagyz etmek wajypdyr.
Geljekde milli ykdysadyýetimizi ösdürmekde hususy telekeçilige örän möhüm ornuň berilýändigini göz öňünde tutup, döwletimiz Senagatçylar we telekeçiler birleşmesiniň işini hemişe goldap geldi we geljekde hem goldar diýip, milli Liderimiz aýtdy.
Hormatly Prezidentimiz öňde duran wezipeler mynasybetli Döwlet haryt-çig mal biržasynyň ýurdumyzda öndürilip, daşary ýurtlara iberilýän harytlary satmak, şeýle hem harytlary ýurdumyza has amatly nyrhlar bilen getirmek meselelerine örän uly üns bermelidigini belledi. Döwlet Baştutanymyz ýurdumyzyň haryt öndürijileriniň önümlerini köpçülikleýin habar beriş serişdelerinde we dünýä bazarlarynda mahabatlandyrmak boýunça biržanyň netijeli işlemegini ýola goýmagy talap etdi.
Döwlet Baştutanymyz degişli Permana gol çekip, B.Atdaýewe işinde üstünlik arzuw etdi.
Wise-premýer jogapkärli wezipä belländigi üçin hormatly Prezidentimize hoşallyk bildirip, döwlet Baştutanymyzyň öňde goýan wezipeleriniň hötdesinden abraý bilen gelmek üçin güýç-gaýratyny gaýgyrmajakdygyna ynandyrdy.
Döwlet Baştutanymyz Ministrler Kabinetiniň Başlygynyň ulaglar we aragatnaşyk meseleleri boýunça orunbasary wezipesine B.Annameredowy belledi.
Ulaglar we aragatnaşyk milli ykdysadyýetimiziň beýleki pudaklaryny toplumlaýyn ösdürmekde möhüm orny eýeleýär diýip, milli Liderimiz onuň aýratyn-da, täze demir ýollary gurmaga we bar bolan demir ýollaryň durkuny täzelemäge degişlidigine ünsi çekdi.
Hormatly Prezidentimiz Gurbanguly Berdimuhamedow biziň demir ýol ulgamlarymyzyň örän uly halkara ähmiýeti barada aýdyp, bu ulgamlara bizden başga-da, goňşy döwletleriň hem, alysdaky köp sanly ýurtlaryň hem gyzyklanma bildirýändigini belledi. Döwlet Baştutanymyz wise-premýere ýüzlenip, onuň esasy wezipesiniň bu ýollary gysga möhletiň içinde dünýä standartlarynyň derejesine ýetirmekden ybaratdygyny aýtdy.
V Aziýa oýunlarynyň ýakynlaşmagy bilen baglylykda, ýolagçylara edilýän hyzmatlaryň medeniýetini we hilini mundan beýläk-de ýokarlandyrmak meselelerine hem düýpli üns bermeli. Hyzmatlar ulgamy örän ýokary derejä çykarylmalydyr. Bu meseleler diňe bir demir ýol ulgamynyň däl-de, eýsem, ulagyň beýleki ähli görnüşleriniň, şol sanda awtomobil, howa we suw ulaglarynyň ýolbaşçylarynyň hem hemişe üns merkezinde bolmalydyr diýip, milli Liderimiz belledi.
Aragatnaşygyň häzirki zaman görnüşlerini ösdürmek meseleleriniň ykdysadyýetimiz üçin hem, ilatymyz üçin hem aýratyn möhüm ähmiýetiniň bardygyny bellemek bilen, döwlet Baştutanymyz bu ulgamy iň öňdebaryjy tehnologiýalary, ygtybarly we ýokary netijeli enjamlary giňden ulanmak esasynda has-da ösdürmegiň möhümdigini aýtdy. Şeýle hem howa menzillerini mundan beýläk-de döwrebaplaşdyrmagy hem-de gurmagy dowam etmek, Türkmenbaşy Halkara deňiz portunyň gurluşygyny tamamlamak barada tabşyryk berildi.
Ähli artyk awtobuslary Awtomobil ulaglary ministrliginden we beýleki guramalardan polisiýa bermek baradaky meselä seretmek zerur bolup durýar. Döwlet Baştutanymyz ýurdumyzda geçirilýän dürli çärelere okuwçylaryň we talyplaryň öz awtobuslarynda barmaklary üçin awtobuslary orta we ýokary okuw mekdeplerine berkitmegiň maksadalaýyk boljakdygy aýdyldy.
Türkmenistanyň Prezidenti degişli Permana gol çekip, wezipä täze bellenilen wise-premýere işinde üstünlik arzuw etdi.
B.Annameredow döwlet Baştutanymyza bildiren ýokary ynamy üçin hoşallyk bildirip, bellenilen meýilnamalary durmuşa geçirmek üçin ähli tagallalary etjekdigine ynandyrdy.
Döwlet Baştutanymyz mejlisi dowam edip, R.Meredowy Ministrler Kabinetiniň Başlygynyň orunbasary, daşary işler ministri wezipelerine bellemek barada karara gelendigini habar berdi.
Hormatly Prezidentimiz Gurbanguly Berdimuhamedowyň belleýşi ýaly,
hökümetiň diplomatik korpusynyň gatnaşmagynda ýaňy-ýakynda geçirilen mejlisinde Daşary işler ministrliginiň öňünde durýan wezipeler ara alnyp maslahatlaşyldy hem-de Bitarap döwletimiziň daşary syýasat ugrunyň ýakyn ýyllar üçin Konsepsiýasy kabul edildi. Şunuň bilen baglylykda, milli Liderimiz Bitarap Türkmenistanyň dünýädäki abraýyny has-da berkitmek üçin, dahylly ministrlikleriň we pudak edaralarynyň gatnaşmagynda bu Konsepsiýany doly möçberde durmuşa geçirmek wezipesiniň zerurdygyna R.Meredowyň ünsüni çekdi.
Hormatly Prezidentimiz degişli Permana gol çekip, wise-premýere, DIM-niň ýolbaşçysyna işinde üstünlikleri arzuw etdi.
Wise-premýer bildirilen ýokary ynam üçin döwlet Baştutanymyza çuňňur hoşallyk bildirip, öz öňünde hem-de ýurdumyzyň daşary syýasat edarasynyň öňünde goýlan möhüm we jogapkärli wezipeleri üstünlikli çözmek üçin öz ähli güýjüni, tejribesini we bilimini gaýgyrmajakdygyna ynandyrdy.
Soňra wise-premýer, DIM-niň ýolbaşçysy 20-21-nji fewralda Moskwada geçirilen ykdysady hyzmatdaşlyk boýunça hökümetara türkmen-russiýa toparynyň nobatdaky onunjy mejlisine gatnaşmak üçin ýurdumyzyň wekiliýetiniň Russiýa Federasiýasyna bolan iş saparynyň netijeleri barada habar berdi. Duşuşygyň barşynda ikitaraplaýyn söwda-ykdysady we medeni-ynsanperwer gatnaşyklaryň häzirki ýagdaýy seljerildi, olaryň geljekki ösüş ugurlary anyklaşdyryldy hem-de özara hereket etmegiň geljegi uly täze ugurlary kesgitlenildi. Mejlisiň netijeleri boýunça birnäçe resminamalara, şol sanda degişli Teswirnama hem-de Türkmenistanyň Hökümeti bilen Russiýa Federasiýasynyň Hökümetiniň arasynda 2017-2019-njy ýyllarda ykdysady taýdan hyzmatdaşlyk etmegiň maksatnamasyna gol çekildi, bu maksatnamany ýerine ýetirmegiň Meýilnamasy tassyklanyldy.
Saparyň çäklerinde türkmen wekiliýetiniň agzalarynyň Russiýa Federasiýasynyň Hökümetiniň Başlygy bilen duşuşygy boldy. Duşuşygyň barşynda rus tarapynyň döwletara gatnaşyklaryny mundan beýläk-de çuňlaşdyrmaga taýýardygy tassyklanyldy. Şeýle hem Russiýa Federasiýasynyň DIM-de gepleşikler geçirildi, şol gepleşikleriň netijeleri boýunça iki ýurduň Daşary işler ministrlikleriniň arasynda 2017-nji ýyl üçin hyzmatdaşlyk etmegiň maksatnamasyna gol çekildi.
Döwlet Baştutanymyz Gurbanguly Berdimuhamedow däp bolan dostluk, netijeli häsiýete eýe bolan türkmen-rus gatnaşyklary baradaky meselä degip geçip, iki döwletiň we halkyň bähbitlerine laýyk gelýän özara bähbitli söwda-ykdysady hyzmatdaşlygy we medeni-ynsanperwer aragatnaşyklary pugtalandyrmakda we giňeltmekde bilelikdäki Hökümetara toparynyň işiniň möhüm orun tutýandygyny belledi. Hormatly Prezidentimiz ikitaraplaýyn gatnaşyklaryň mümkinçiligini netijeli ulanmak üçin bar bolan mümkinçilikleriň hemmesini peýdalanmagyň wajypdygyny görkezip, wise-premýere, DIM-niň ýolbaşçysyna bu babatda birnäçe degişli tabşyryklary berdi.
Soňra wise-premýer, DIM-niň ýolbaşçysy Ykdysady Hyzmatdaşlyk Guramasynyň maslahatyna gatnaşmak maksady bilen, hormatly Prezidentimiziň baştutanlygynda Türkmenistanyň hökümet wekiliýetiniň Pakistan Yslam Respublikasyna boljak iş saparynyň maksatnamasy barada hasabat berdi. Garaşylyşy ýaly, YHG-a agza döwletleriň Baştutanlarynyň gatnaşjak maslahatynyň çäklerinde milli Liderimiz ikitaraplaýyn duşuşyklaryň birnäçesini geçirer.
Hormatly Prezidentimiz Gurbanguly Berdimuhamedow Türkmenistanyň daşary syýasat ugrunyň Konsepsiýasynyň ileri tutulýan ýörelgeleriniň biriniň abraýly sebit we halkara guramalary bilen netijeli hyzmatdaşlygy ösdürmek bolup durýandygyny nygtady. Şol guramalaryň hatarynda Ykdysady Hyzmatdaşlyk Guramasy bar. Şunuň bilen baglylykda, milli Liderimiz ýurdumyzyň Hökümet wekiliýetiniň Pakistan Yslam Respublikasyna iş saparyna hem-de YHG-nyň maslahatyna gatnaşmagyna taýýarlyk görlüşiniň ýokary guramaçylyk derejesini üpjün etmegi tabşyrdy.
Hormatly Prezidentimiz maslahatyň barşynda «Türkmenistanyň Ene mähri» diýen hormatly adyny dakmak hakyndaky» Permana, şeýle hem Türkmenistanyň Prezidentiniň adyndan Halkara zenanlar güni mynasybetli aýal-gyzlara pul sowgatlaryny dabaraly ýagdaýda gowşurmak hakyndaky Buýruga gol çekdi.
Döwlet Baştutanymyz Mejlisiň Başlygy A.Nurberdiýewa 7-nji martda jemgyýetçilik guramalarynyň merkezinde «Ene mähri» diýen hormatly ada mynasyp bolan enelere bu adyň nyşanyny Türkmenistanyň Prezidentiniň adyndan dabaraly ýagdaýda gowşurmagy tabşyrdy. Milli Liderimiz şeýle hem şol gün milli parlamentiň ýolbaşçysy A.Nurberdiýewa hem-de Aşgabat şäheriniň häkimi Ş.Durdylyýewe ýaşaýyş jaýyna örän mätäçlik çekýän köp çagaly maşgalalaryň birnäçesine täze jaýyň açarlaryny gowşurmagy tabşyrdy.
Hormatly Prezidentimiz Hökümetiň maslahatynyň jemini jemläp, wise-premýerleriň täze Hökümeti bir aýyň dowamynda düzmek baradaky kanuna laýyklykda, gözegçilik edýän pudaklaryňyzyň ýolbaşçylaryny wezipä bellemek üçin mynasyp adamlary bir hepdäniň dowamynda hödürlemelidigini aýtdy. Şunuň bilen baglylykda, döwlet Baştutanymyz pudaklaryň ýolbaşçylaryny hödürlemegiň aýratyn jogapkärlidigini belläp, wise-premýerlerden bu meselelere örän jogapkärçilikli çemeleşmegi talap etdi. Biz her bir ýolbaşçynyň örän netijeli işlemegi, halkymyzyň bähbidine gujur-gaýratyny, bilimini we tejribesini doly ulanyp işlemegi üçin, ýolbaşçylary üns bilen seçip almalydyrys hem-de ýerli-ýerinde dogry goýmalydyrys diýip, hormatly Prezidentimiz Gurbanguly Berdimuhamedow aýtdy we ähli derejedäki ýolbaşçylardan berk talap ediljekdigini nygtady.
Döwlet Baştutanymyz çykyşyny dowam edip, gaýragoýulmasyz wezipeleri çözmäge ünsi çekdi we wise-premýerleriň her biriniň ähli tagallalaryny ileri tutulýan birnäçe wezipelerde jemlemelidigini belledi. Milli Liderimiz ministrlikleriň we pudak edaralarynyň ilkinji nobatda çözmeli bu wezipelerini Türkmenistanyň Prezidentiniň wezipä girişmek dabarasynda eden çykyşynda belläp geçendigini aýtdy.
.
Men Hökümetiň öňünde ilatyň girdejilerini we ýaşaýyş-durmuş derejesini ýokarlandyrmagy, şäherlerde we obalarda talabalaýyk ýaşaýyş-durmuş şertlerini üpjün etmegi wezipe edip goýdum diýip, döwlet Baştutanymyz aýtdy we şu maksat bilen geljek ýedi ýylda döwletimizi ösdürmegiň Prezident maksatnamasyny işläp taýýarlamagyň hem-de Hökümetiň mejlisine hödürlemegiň zerurdygyny nygtady.
Hormatly Prezidentimiz öňümizdäki V Aziýa oýunlaryna taýýarlyk görmek meseleleri barada durup geçip, Ministrler Kabinetiniň Başlygynyň orunbasary, Daşary işler ministri R.Meredowa hem-de wise-premýer S.Toýlyýewe 7-nji aprelde bu möhüm sport forumyna bagyşlanan halkara maslahatyny ýokary derejede geçirmegi, maslahata Aziada–2017-ä gatnaşjak ähli Olimpiýa federasiýalarynyň wekillerini çagyrmagy hem-de bu oýunlary geçirmegiň hemme meselelerini ýene-de bir gezek seljermegi tabşyrdy.
Milli Liderimiz şu maksatlar bilen, zerur bolan resminamalaryň taslamalaryny taýýarlamak, maslahat geçirmek, Aziýanyň Olimpiýa Geňeşiniň Prezidentiniň beren, V Aziýa oýunlarynyň sport maksatnamasynyň gutarnykly görnüşine ýene-de bir gezek seretmek babatda anyk görkezmeleri berdi.
Hormatly Prezidentimiz Gurbanguly Berdimuhamedow maslahaty jemläp, ýygnananlary ýokary döwlet wezipelerine bellenilmegi bilen tüýs ýürekden gutlady we olara berk jan saglyk, alyp barýan jogapkärli işlerinde uly üstünlikleri arzuw edip, öz öňlerinde goýlan, ilkinji nobatda berjaý edilmeli ähli wezipeleri abraý bilen ýerine ýetirjekdiklerine ynam bildirdi.


text:
S. Lebedew GDA-nyň Synçylar toparynyň gutarnykly netijelerini we bahalaryny saýlawlara syn etmegiň netijeleri boýunça jemleýji resminamada beýan etjekdigini aýtdy.
11 Şubat 2017 Cumartesi
Merkezi Saýlaw Toparynda GDA-nyň Ýerine Ýetiriji Komitetiniň Başlygy Ýerine Ýetiriji Sekretary Bilen Duşuşyk Geçirildi
Türkmenistanda Saýlawlary we sala salşyklary geçirmek baradaky Merkezi toparda Türkmenistanyň Prezidentiniň saýlawlaryna syn etmek boýunça GDA-nyň toparynyň ýolbaşçysy hökmünde Aşgabada gelen Garaşsyz Döwletleriň Arkalaşygynyň Ýerine ýetiriji komitetiniň başlygy—Ýerine ýetiriji sekretary Sergeý Lebedew bilen duşuşyk boldy.
Myhman hem-de onuň ýanyndaky wekiliýetiň agzalary jemleýji tapgyryna gadam basan möhüm jemgyýetçilik-syýasy möwsümiň çäklerinde Merkezi saýlaw toparynyň geçiren taýýarlyk işleri bilen tanyşdyryldy.
GDA-dan gelen Synçylar toparynyň işi bilen bagly meseleler aýratyn ara alnyp maslahatlaşyldy. Toparyň düzümine Arkalaşygyň ýurtlarynyň 70-den gowrak wekilleri—parlamentariler, görnükli jemgyýetçilik işgärleri, diplomatlar, GDA gatnaşyjy döwletleriň Parlamentara Assambleýasynyň, Belarusuň we Russiýanyň Parlament ýygnagynyň wekilleri, GDA-nyň Ýerine ýetiriji komitetiniň işgärleri girdiler.
Duşuşygyň barşynda geçen ýyllaryň içinde Türkmenistanyň saýlaw kanunçylygynda açyklyk, aýdyňlyk, demokratiýalylyk babatda düýpli özgerişlikleriň bolandygy hem-de halkara hukugynyň umumy ykrar edilen kadalaryna doly kybap gelýändigi bellenildi. Prezidentiň wezipesine dalaşgärleri hödürlemek hukugyndan ilkinji gezek syýasy partiýalaryň üçüsi–Demokratik partiýa, Senagatçylar we telekeçiler partiýasy we Agrar partiýa peýdalandylar. Dalaşgärleriň ýene-de altysy raýatlaryň teklipçi toparlary tarapyndan hödürlenildi. Dalaşgärleriň hemmesine saýlawçylar bilen duşuşyklary geçirmek, saýlaw möwsüminiň barşyny giňden beýan eden tele radioýaýlymlarda, metbugat serişdelerinde çykyş etmek üçin deň hukuklar we mümkinçilikler berildi. Merkezi topar ilkinji gezek Internet ulgamynda saýlawlar barada habarlary berýän ýöriteleşdirilen saýty döretdi.
Milli we halkara synçylaryň işlemegi üçin zerur şertler döredildi, munuň özi saýlaw möwsüminiň açyklygyna we aýdyňlygyna şaýatlyk edýär. Hususan-da, Merkezi saýlaw toparynyň ýardam etmeginde missiýanyň zerur guramaçylyk tehnikalary, aragatnaşyk enjamlary, maglumat we usulyýet edebiýatlary bilen üpjün edilen Ştaby açyldy.
GDA-dan gelen synçylar saýlaw möwsümine syn etmegiň barşynda Merkezi toparyň, Daşary işler ministrliginiň, Türkmenistanyň Demokratik partiýasynyň ýolbaşçylary, Prezidentiň wezipesine dalaşgärleriň birnäçesiniň ynanylan wekilleri bilen duşuşyklary geçirdiler, Ahal, Daşoguz, Lebap welaýatlarynda we Aşgabat şäherinde uçastok saýlaw toparlarynyň işleri bilen tanyşdylar. Olar saýlawlar güni ses bermegiň we sesleri sanamagyň barşyna syn etmek üçin saýlaw uçastoklaryna baryp görmegi göz öňünde tutýarlar.
Umuman, saýlaw möwsümi asuda ýagdaýda, açyk bäsleşik ruhunda, sypaýy we ýokary guramaçylyk derejesinde geçýär diýip,
S. Lebedew GDA-nyň Synçylar toparynyň gutarnykly netijelerini we bahalaryny saýlawlara syn etmegiň netijeleri boýunça jemleýji resminamada beýan etjekdigini aýtdy.
S. Lebedew GDA-nyň Synçylar toparynyň gutarnykly netijelerini we bahalaryny saýlawlara syn etmegiň netijeleri boýunça jemleýji resminamada beýan etjekdigini aýtdy.
Garaşsyz Döwletleriň Arkalaşygynyň Ýerine ýetiriji komitetiniň başlygy pursatdan peýdalanyp, Merkezi saýlaw toparynyň ýolbaşçylaryna 12-nji fewralda geçiriljek Türkmenistanyň Prezidentiniň saýlawlaryna GDA-nyň synçylar toparynyň çagyrylandygy üçin hoşallyk bildirdi hem-de ýurtda ýaýbaňlandyrylan giň demokratik özgertmeler ýolunda ähmiýetli ädim bolan bu möhüm jemgyýetçilik, syýasy çäräni geçirmekde üstünlikleri arzuw etdi.
Kaydol: Kayıt Yorumları (Atom)


text:
«Bosfor» Ýaşlar merkezi V Aziada bagyşlanan cäre gurnady
“Bosfor” Ýaşlar merkeziniň gurnan “tegelek stoly” ýokary netijeli sporty ösdürmegiň we ýurtda köpçülikleýin bedenterbiýe herekitni wagyz etmegiň jähtinden “Aşgabat 2017” Oýunlarynyň ähmiýetine bagyşlanyldy.
Maslahat bu uly möçberli sport çäresiniň Türkmenistan, Merkezi Aziýa sebiti üçin ähmiýeti barada boldy. Mediatanyşdyrylyş V Aziada uly möçberli taýýarlyk işiniň barşyny görkezdi, Aşgabadyň Olimpiýa şäherçesiniň özboluşly binalary we Oýunlaryň başlamanzyndan 500 gün öň başlanan atly ýörüş barada giňişleýin maglumat berdi.
Maslahatda bellenilişi ýaly, “Saglyk. Ruhubelentlik. Dostluk” şygary astynda geçirilýän “Aşgabat 2017” Oýunlary sagdyn durmuş ýörelgesini wagyz etmek, türkmen sportuny hil taýdan täze derejä çykarmak, halkara hyzmatdaşlygyny giňeltmek boýunça milli mega-taslama boldy, şeýle hem sebit goşulyşmasynda we yklymyň sport taryhynda täze sahypa açdy. Şeýle derejedäki ýaryşlar adamlaryň millionlarçasyny birleşdirýär, olaryň geçirilýän ýurduny milletara gatnaşyklarynyň, özara sylag-sarpanyň we ynamyň meýdançasyna öwürýär.
---Biziň jemgyýetçilik guramamyzyň esasy maksady—ýaşlara durmuş we hukuk meseleleri boýunça bilim bermekdir—diýip, “Bosfor” merkeziniň baş directory Zalina Rossoşanskaýa gürrüň berýär.—Biz Türkmenistanyň Magtymguly adyndaky Ýaşlar guramasy bilen bilelikde hereket edip, jogapkärçilikli we bilimli ýaş nesli terbiýelemäge ýardam etmäge çalyşýarys. Şu günki çäräni geljekki Oýunlaryň ýurduň jemgyýetçilik durmuşyndaky ähmiýetini beýan etmek maksady bilen geçirdik.
“Bosfor”merkezi şeýle hem ylmy, medeni we sport çärelerini geçirýär, dürli durmuş meseleleri boýunça maslahatlar hyzmatyny berýär.


text:
Eýran asylly kanadaly alym, tebigaty goraýjy aktiwist Tähranyň türmesinde aradan çykdy. Bu habary onuň ogly 10-njy fewralda twitter we instagram arkaly ýaýratdy.
Eýran häkimiýetleri tarapyndan ýanwar aýynda tussag edilen Kavous Seyed-Emaminiň ölümi baradaky habar onuň ogly, eýranly sazanda Raam Emami tarapyndan çap edildi, ol Seyed-Emaminiň ölümi baradaky habaryň ejesine 9-njy fewralda berlendigini aýtdy.
"Meniň kakamyň ölümi baradaky habar çekip-çydardan agyr. Men muňa şindem ynanyp bilemok” diýip, Raam Emami näbelli bir ýerden ýazdy.
Oglunyň ýazmagyna görä, häkimiýetler onuň 63 ýaşyndaky kakasynyň öz janyna kast edendigini aýtdylar.
Düýbi Nýu-Ýorkda ýerleşýän Adam hukuklary merkezi hem 11-nji fewralda Seyed-Emaminiň şahsyýetini tassyklaýan beýanat çap etdi.
Birleşen Ştatlarda tälim alan alym Seyed-Emami Pars ýabany haýwanlar fondunyň dolandyryjy direktory bolup, Eýranyň seýrek haýwanlaryny gorap saklamaga çalyşýardy.
Ol Tähranyň Ymam Sadegh uniwersitetinde onlarça ýyllap sosiologiýadan sapak berdi, bu okuw jaýy eýran režiminiň geljekki berk liniýaly liderleriniň okadylan ýeri hasaplanylýar. Seyed-Emami özüniň garşylyklaýyn garaýyşlaryny öwretmegi we okatmagy borç hasaplandygyny, özünde şeýle duýgynyň bolandygyny aýdypdy.
Eýran häkimiýetleri Seyed-Emamini tussag edendiklerini hiç wagt yglan etmediler, onuň ölümi hem resmi çeşmeler tarapyndan tassyklanmady.
Seyed-Emami Eýranyň we Kanadanyň goşa raýatlygyna eýe bolandyr diýip ynanylýar. Kanadanyň Daşary işler ministrliginiň sözçüsi häkimiýetleriň bu meselä seredýändiklerini aýtdy.
Bu soňky döwürde tutulan we türmede ölen aktiwistleriň diňe biri.
Türme häkimiýetleri dekabrda ýurt boýunça geçirilen köçe protestlerinden soň tutulan we türmede ölen üç tussagyň hem öz janyna kast edendigini aýdýarlar. Emma eýranlylaryň köpüsi bu aýdylýanlara ynanmaýar.


text:
Germaniýanyň Maks Plank ornitologiýa institutynyň direktory, professor Manfred Gar prezident G.Berdimuhamedowa sebitde guşlaryň goralyp saklanmagyna we köpelmegine döredilen şertler üçin sylag we sertifikat gowşurdy diýip, TDH habar berýär.
2-nji maýda Türkmenbaşyda açylyp, ulanmaga berlen täze deňiz porty barada berlen habarda tassyklanylmagyna görä, bu“taslama tutuşlygyna “Ýaşyl port” halkara ölçeglerine laýyklykda işlenip taýýarlanyldy”.
Şeýle-de neşir täze portuň gurluşygynyň barşynda gazylyp çykarylan topragyň Türkmenbaşy şäheriniň golaýyndaky deňiz aýlagynda meýdany 170 gektar bolan emeli adany döretmek üçin ulanylandygyny habar berýär.
“Bu ada gyzylinjikleriň, gazlaryň, ördekleriň, hokgarlaryň, gotanlaryň we beýleki guşlaryň ýaşaýan, höwürtgeleýän we gyşlaýan ýerine öwrüldi” diýip, TDH bu ýerdäkiekologiki çemeleşmäniň bilermen ekologlaryň halkara bileleşiginiň ýokary bahasyna mynasyp bolandygyny belleýär.
Emma ýerli synçylar, deňiz boýunda ýaşaýan ilat soňky ýyllarda bu sebitde gyşlaýan guşlaryň barha azalýandygyny habar berýärler.
Azatlyk radiosy bu ýagdaý bilen gyzyklanyp, Balkan sebitinde ýygy-ýygydan saparda bolýan aşgabatly ýazyjy Amanmyrat Bugaýewe birnäçe sorag bilen ýüz tutdy.


text:
27 Mart 2015 Cuma
Saglyk
Türkmenistanyň Gyzyl Ýarymaý Milli jemgyýeti şäherleriň we uzakda ýerleşýän obalaryň ilatynyň arasynda sanitariýa-aň-bilim we sagaldyş işlerini geçirýär. Maglumat beriş-bilim we öňüni alyş çäreleri geçirilýär, patronaž, ynsanperwer we durmuş kömekleri bilen üpjün edilýär. TMGÝJ birnäçe keselleriň öňüniň alynmagy bilen üpjün edýän maksatnamalary amala aşyrmak boýunça edaraara utgaşdyryjy komitetleriň agzasy bolmak bilen, döwlet gurluşlary we beýleki jemgyýetçilik guramalary bilen ýakyndan hyzmatdaşlykda işleşýär.
Jemgyýetiň lukmançylyk-durmuş bölüminiň müdiri Ogulşirin Garlyýewanyň belleýşi ýaly, bu ugurda alnyp barylýan işleriň strategiýasy durmuş maksatnamalarynyň we taslamalarynyň diapazonynyň giňeldilmegine we hiliniň gowulandyrylmagyna ýardam bermäge gönükdirilendir.
“Jemgyýetçilik saglygy we ilkinji kömek” maksatnamasynyň çäklerinde TMGÝJ lukman gelýänçä berilýän ilkinji kömegi bermek, dürli keselleriň öňüni almak, ýol howpsuzlygy boýunça ilatyň arasynda okuw geçýär.
TMGÝJ ýokanç däl keselleriň öňüni almaga işeňňir gatnaşýar. Bu bolsa “Türkmenistanda 2011-2015-nji ýyllarda Ýokanç däl keselleriň öňüni almak we olara garşy göreşmegiň döwlet strategiýasynyň” amala aşyrylmagyna goşant bolup durýar. Bu ugurda işleri guramak Gyzyl haç we Gyzyl Ýarymaý jemgyýetiniň Halkara federasiýasy tarapyndan işlenilip taýýarlanylan nusgasy boýunça alnyp barylýar. Temmäki çekmegiň, alkogolly içgileri ulanmagyň, gipodinamiýanyň howplary üns merkezinde saklanylýar. Şeýle hem Türkmenistanyň Gyzyl Ýarymaý Milli jemgyýeti lukmana çenli edilýän ilkinji kömegi bermek boýunça ýewropa standartlaryna laýyk gelýän halkara sertifikatyna eýe boldy. Jemgyýet bu resminamany bu ugur boýunça işleriň ýokary derejelerde alnyp barylýandygyny tassyklaýan hökmünde 2014-nji ýylda aldy.
TMGÝJ ýol howpsyzlygyny berjaý etmek boýunça alyp barýan işleri adamyň saglygyny we ömrüni goramaga gönükdirilendir. Bu iş, esasan hem, mekdeplerde, çagalar baglarynda, mekdebe çenli ýaşly çagalar we kiçi ýaşly çagalar üçin owadan plakatlary ulanmak arkaly geçirilýär. Her ýylda sapaklaryň üç ýüzüsi müňlerçe çagalary gurşap almak bilen geçirilýär. Türkmenistanyň Gyzyl Ýarymaý Milli jemgyýetiniň lukmançylyk-durmuş bölüminiň geçirýän işiniň beýleki ugry kesellileriň aýratyn kategoriýasyna ýardam we kömek bermek bolup durýar.
“Türkmenistanyň Gyzyl Ýarymaý Milli jemgyýetiniň 2013-2015-nji ýyllarda saglygy goraýyş boýunça strategiýasynyň” çäklerinde eneligiň reproduktiw saglygynyň we howpsuzlygynyň binýat ugurlary barada ilaty habardar etmegi ýokarlandyrmak, adam ömrüni halas etmek boýunça meýletin donorçylygy wagyz etmek boýunça işler çaltlandyryldy. TMGÝJ meýletinçileri öz işine giňden çekýär. Okuw geçilenden soňra olar hünärmen hökmünde sapaklary özbaşdak geçip bilýärler. Her ýylda keselleriň öňüni almak we lukman gelýänçä ilkinji kömegi bermek boýunça okadylanlaryň sany ýüz müň adamdan hem geçýär. Muňa aýry-aýry etraplarda saglyk komitetleriniň döredilmegi şertleri döretdi. Onuň düzümine ýerli häkimligiň wekili, mugallym, lukman, kethuda, meýletinçiler girýärler. Komitetler ýerli ilatyň saglygyny berkitmäge gönükdirilen dürli çäreleri guraýarlar.
Kaydol: Kayıt Yorumları (Atom)


text:
2017-nji ýylyň 31-nji awgustynda Türkmenistan bilen Ukrainanyň arasynda diplomatik gatnaşyklaryň ýola goýulmagynyň 25 ýyllygyna bagyşlanyp, Ukrainanyň medeniýet fondunyň Altyn zalynda «Türkmen halysy» atly sergi açyldy.
Serginiň açylyş dabarasyna ukrain hökümetiniň agzalary, ministrlikleriň ýolbaşçylary, Ýokary Radanyň deputatlary, daşary ýurtly ilçiler, şäher administrasiýasynyň ýolbaşçylary, alymlar, ukrain paýtagtynyň medeniýet we döredijilik intelligensiýasynyň wekilleri, ýerli türkmen diasporasynyň hem-de žurnalistlerdir habar beriş serişdeleriniň wekilleri gatnaşdylar.
Serginiň maksady kiýewli suratkeşleriň Türkmenistan bilen aragtnaşygyny çeperçilik taýdan açyp görkezmekden ugur aldy. Munuň özi suratkeşler Konstantin Lýaşewiň, Galina Kirilenko-Barannikowanyň, Irina Benderowskoýyň, Anna Şewelýowa-Stupagyň, Nikolaý Znobyň eserlerinde aýdyň göründi. Eserlerinde türkmen durmuşyna aýratyn ähmiýet beren bu suratkeşleriň hemmesi diýen ýaly ýa Türkmenistanda dogulanlar ýa-da ep-esli wagtlap türkmen topragynda ýaşap giden sungat ussatlarydyr. Açylyş dabarasynda çykyş edenler bu çäräniň Türkmenistan bilen Ukrainanyň arasynda diplomatik gatnaşyklaryň ýola goýulmagynyň 25 ýyllygyna gabat gelendigi üçin, serginiň esasy maksadynyň türkmen we ukrain halklarynyň arasyndaky uly ruhubelenlikden gözbaş alýan doganlyk gatnaşyklaryny has-da pugtalandyrmakdan ugur alandygyny aýratyn nygtadylar.
Serginiň açylyş dabarasyna gatnaşanlara türkmen milli tagamlary höödürlenildi. Dabaraly çärede halkyň milli medeniýetiniň we däp-dessurlarynyň ýaýbaňlandyrylmagyna sergä gatnaşyjylar ýokary baha berdiler.
Taýýarlan Goçmyrat Orazberdiýew, žurnalist


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
NEŞEKEŞLIGE GARŞY GÖREŞ KAMPANIÝASYNYŇ MAKSATLARY WE ÖŇDE GOÝÝAN MESELELERI
Maglumatlar kampaniýasy – bu ilatyň haýsydyr bir toparyna (meselem, ýetginjekler, çagalar, uly ýaşly ýa-da gartaşan adamlar we başg.) özleri we tutuş jemgyýet babatda täze, peýdaly maglumatlary kabul etmäge ýardam berýän dürli çäreleriň toplumydyr. Şeýle maglumatlar köpçülikleýin ýa-da ýekeleýin habar beriş serişdeleri arkaly amala aşyrylyp, durmuşyň haýsydyr bir çäkleridäki endikleriň ýa-da ýörelgeleriň oňat tarapa özgermegine kömek edýär.
Neşekeşlige garşy göreş kampaniýasynyň esasy maksady – neşekeşlige getirýän sebäpler, onuň şahsyýet, jemgyýet derejesinde ýetirýän zyýany we sosial, lukmançylyk hem-de habar berme arkaly göreş usullaryny hemmetaraplaýyn açyp görkezip, bu babatda adamlaryň, ylaýta-da ýaş nesliň bilimni artdyrmakdan ybarat.
Neşekeşlik belasy müňlerçe ýaş adamlaryň durmuşyny dargatsa, ençemesiniň ömür tanapyny gyrdy. Şonuň bilen birlikde, öz maşgalasyna abanýan howp barada pikir hem etmeýän ene-atalarynyň hem ýaşaýşyny bulap, olaryň durmuşynyň manysyny üýtgeden bir musallat bolup başa indi. Şonuň üçin-de, jemgyýetde ýaşaýan adam onda ýüze çykýan melelerden üzňe ýaşap bilmeýär. Adam "Ol eşekde ýüküm ýok, ýykylsa habarym ýok" diýip-de ýaşap bilmeýär, sebäbi bir adama galtaşan meseläniň günleriň birinde başgalara-da galtaşmagy mümkin. Şonuň üçin-de, bu kampaniýanyň berýän maglumatlary diňe neşekeşlere ýa-da olaryň dogan-garyndaşlaryna däl, eýsem jemgyýetiň her bir agzasyna hem degişlidir.
Kampaniýanyň maksatlarynyň biri – neşekeşlige ýoluganlara goldaw bermekden ybarat. "Her derdiň öz dermany bar" diýlişi ýaly, neşekeşligiň-de öz bejergileri bardyr. Neşekeşlere dürli jemgyýetlerde dürli garýarlar. Bu garaýyşlar esasan-da jemgyýetiň ösüş derejesine bagly bolýar. Ösüşi ýokary derejede bolan jemgyýetler neşekeşlere kesel adam hökmünde garap, oňa kömek etmäge çalyşýarlar. Şeýle jemgyýetlerde neşekeşi türmä ibermezden, oňa dogry ýola düşmäge kömek edýärler. Şeýle edilen ýagdaýynda neşekeş keselden saplanar diýen umyt döreýär.
Neşe serişdelerinden azat edip biljek erklilik, öz hereketleriňe we durmuşyňa jogap berip bilmek, sowatlylyk, pikir edip, dogry netije çykaryp bilmek ýaly adamda wajyp häsiýetleri terbiýelemegiň möhümdigini ündemek hem bu işiň uly bir bölegi bolup durýandyr.
Bütindünýä Saglygy Goraýyş Guramasynyň maglumatlaryna görä, häzirki wagtda dünýäde neşekeşleriň umumy sany 70 mln adama barabardyr.
Birleşen milletler Guramasynyň 117 sany döwletden alan maglumatynda geroin, kokain, tirýek (gaşiş), meň (marihuana), morfiý ýaly howply neşe serişdeleriniň ulanylşynyň ýylsaýyn artýandygy bellenilýär.
Alnan maglumatlara görä, neşe serişdelerine imrikme möwridi ortaça 15-23 ýaş aralygy düzüp, her neşekeş özi bilen neşe serişdelerini kabul etmäge 13-15 adamy çekip bilýändir.
Neşe serişdeleri hemme beden agzalarynyň, ylaýtada hem beýniniň, bagryň zeperlenmegine getirip, beden saglygynyň görkezijilerine uly zarba urýandyr.
Neşekeşleriň ýaşaýyş düzgüni olaryň arasynda gepatit B, C, AIDS, inçekesel, jynsy gatnaşyklary arkaly geçýän keselleriň köpelmegine getirýär. AIS-i göterijileriň 55%-den gowragyny neşekeşler düzýändir.
Neşe serişdeleri ruhy keselleriň ýüze çykmagyna ýa-da olar öňden bar bolsa beterleşmegine itergi berip biler. Niderlandiýanyň ruhy saglygy institutynyň alymlarynyň barlagy neşe serişdelerniň, ylaýta-da meň neşe serişdesiniň ulanylmagy ýaş adamlaryň arasynda şizofreniýa keseliniň iki esse köp döremegine getirip bilýändigini mälim etdi.
Şonuň ýaly hem, himiki neşe serişdeleriniň adamyň önelgelilik ulgamyna ýaramaz täsirini ýetirýänligini hem belläp geçmek möhümdir.
Meňiň düzümine girýän tetragidrosannabinol maddasynyň, erkeklik jyns öýjükleriniň hereketjeňligini gowşadyp, önelgesizlik ýagdaýyny döredip biljekdigini alymlar subut etdiler.
Neşekeşiň ömrüniň ortaça dowamlylygy 25-26 ýyla barabar bolup, olar neşe serişdelerini kadaly kabul edip başlandan soň 7-8 ýyl ýaşaýandyr. Neşekeş neşe serişdelerini tapmak üçin dürli jenaýatçylyklara hem baş urmaga mejbur bolýar.
Hukuk goraýjy guramalaryň belleýşi ýaly, emläk jenaýatçylyklaryň 60%-i neşe serişdelerine garaşly adamlar tarapyndan amala aşyrylýandyr.
Neşe serişdesi diňe bir adamyň saglygyna zyýan ýetirmän, eýsem onuň ruhy dünýäsini hem üýtgedip, adamy öz guluna öwürýär.Ol adamy öz hereketlerine jogap bermeden, döretmeden, zähmet çekmeden, söýgi ýaly belent duýgyny başdan geçirmeden, maşgala gurmadan, şatlanmadan, umuman ADAM bolma mümkinçiliginden mahrum edýär...
Eýsem-de bolsa, neşe belasynyň penjesine düşen ýakyn adamlarymyza Biz näderejede degerli kömek berip bilerkäk?!
Jemgyýeti neşekeşlikden halas etmegiň anyk çäreleri barmyka?
Neşekeşligiň döremeginiň öňüni almakda kim esasy orny eýeleýär? Maşgalamy? Mekdepmi? Sosial-döwlet edaralarymy? Hukuk goraýjy edaralarymy?
Şahsyýet derejesinde neşekeşlige garşy yglan edilen göreş, örän çylşyrymly we uzaga çekýän çekeleşik bolup, ol diňe adamyň özünden däl-de , eýsem onuň ýakyn adamlaryndan hem ägirt uly güýji, yhlasy talap edýändir.
Neşekeşlige garşy göreşi pugtalandyrmakda hem-de ony hemmetaraplaýyn äşgär etmek üçin biz:
- Neşekeşlige getirýän sebäpleri, onuň beden we ruhy saglyga ýetirýän zyýany, sosial we lukmançylyk göreş usullaryndan doly we hemmetaraplaýyn maglumat berýän makalalary, başga ýurtlaryň iş tejribesini, bejergi we öňüni almagyň usullaryny, çärelerini beýan edýän makalalary taýynlamagy maksat edinýäris.
- Neşekeşlik kynçylygy we onuň peýdaly göreş usullary babatda sosial gullugynyň işgärleriniň, lukmanlaryň, mugallymlaryň, terbiýeçileriň, hukuk goraýjy işgärleriň pikirlerini bilmäge mümkinçilik döretmegi we mesele barada söhbetdeşlik açmagy makul bildik.
- Saýtyň okyjylarynyň arasynda pikir alyşmalary, eger bar bolsa neşekeşlige garşy göreşde şahsy durmuş tejribesini, oýlanmalaryny beýan etmek üçin şertleri döretmäge çalşarys.
Saýtyň okyjylary bolan, her biriňizi bolsa:
- Neşekeşlik kynçylygy we oňa garşy göreş usullary barada öz pikirleriňiz, şahsy tejribäňiz bilen saýtyň sahypalarynda paýlaşmaga çagyrýarys.
- Özüňiz we dost- ýarlaryňyz üçin alan maglumatlaryňyzy ulanyp, neşe belasyndan gaça durmaga, sagdyn durmuş ýörelgesine eýerip, özüňizde öndürijikli ýaşamaga ymtylyşy döretmäge çagyrýarys.
ÝÖRITE ŞU MAGLUMATLAR KAMPANIÝASY ÜÇIN TAÝÝARLANAN MAKALALAR
1. NEŞEKEŞLIK
4. BMG NEŞELERIŇ DEREGINI TUTÝAN DERMAN SERIŞDELERINIŇ KANUNYDYGY BABATDA YNJALYKSYZLANÝAR
5. NEŞEKEŞLIK WE MAŞGALA GATNAŞYKLARY
6. MAŞGALADAKY TERBIÝE WE NEŞEKEŞLIK
7. NEŞEKEŞLIK WE BEDEN SAGLYGY
- 10993 gezek okalan


text:
Fransiýanyň prezidentlik kandidatlary 3-nji maýda telewizion çekeleşiklerde bäsleşdiler we bir-birini Ýewropa Bileleşiginde galmak meselesinden başlap, terrorizme garşy göreş we Orsýet bilen gatnaşyklar ýaly temalardan tankyt etdiler.
Çekeleşige Fransiýanyň soňky onýyllyklarda iň möhüm saýlawlary hasaplanýan ses berişlikde öňe saýlanan merkezçi 39 ýaşly Emmanuel Makron we 48 ýaşly Marine Le Pen gatnaşdy.
Gahar-gazaply çykyşynda Le Pen Makronyň maýa goýumlar boýunça öňki bankir bolmagy bilen bagly geçmişini ýatlady we ony ykdysadyýetiň “uberizasiýasynyň” ýagny oňaýlaşdyrylmagynyň we “gazply globalizasiýanyň” tarapdary hökmünde suratlandyrdy.
Makron Le Peni işsizlik ýaly ykdysady problemalardan real çykalga görmezlikde aýyplady. “Siziň strategiýaňyz köp ýalan sözlemekden ybarat, siz hiç zady teklip etmeýärsiňiz” diýip, Makron aýtdy.
Fransiýada prezidentlik saýlawlarynyň birinji tapgyry 23-nji aprelde geçirildi, ikinji tapgyry 7-nji maýda geçiriler.


text:
17 Şubat 2017 Cuma
Türkmenistanyň Prezidentiniň Hukuk Goraýjy Düzümleriň Öňünde Hünär Derejesini we Maddy-Enjamlaryň Binýady Ýokarlandyrmak Wezipesini Goýdy
Şu gün hormatly Prezidentimiz “Oguzhan” köşk toplumynda wezipä girişilmegi mynasybetli guralan dabaraly harby ýöriş tamamlanandan soň harby we hukuk goraýjy edaralaryň ýolbaşçylary bilen duşuşyk geçirip, bu düzümleri ösdürmegiň esasy ugurlaryny kesgitledi.
Hormatly Prezidentimiz Gurbanguly Berdimuhamedow ýurdumyzyň Yaragly Güýçleriniň geçen çärýek asyrda merdana ata-babalarymyzyň parahatçylyk söýüji, dost-doganlyk ýörelgelerini, gahrymançylykly harby däplerini dowam edip, goranmak häsiýetli kuwwatly goşuna öwrülendigini nygtady. Milli goşunymyzyň üpjünçiligi ýokarlandy we söweşjeň ukyby has artdy. Harby gullukçylar hem-de olaryň maşgala agzalary üçin amatly gulluk we ýaşaýyş şertleri döredildi. Harby kanunçylyk ulgamy hem kämilleşdirildi.
Siz Garaşsyz, Bitarap Watanymyzyň we halkymyzyň mizemez galasy hem-de polat galkany bolmalysyňyz – bu mukaddes borçdur diýip döwlet Baştutanymyz aýtdy.
Harby we hukuk goraýjy edaralaryň öňde durýan wezipeleriň möhüm we jogapkärlidigini belläp, hormatly Prezidentimiz olaryň işini kämilleşdirmegiň esasy ugurlarynyň işgärler bilen üpjün etmekden hem-de maddy-tehniki binýady pugtalandyrmakdan ybarat bolup durýandygyny aýtdy. Harby gullukçylar we olaryň maşgalalary üçin häzirkizaman ýaşaýyş jaýlarynyň gurluşygyna aýratyn üns berler diýip döwlet Baştutanymyz aýtdy.
Milli Liderimiz şu ýylyň güýzünde Aşgabatda geçiriljek Yapyk binalarda we söweş sungaty boýunça V Aziýa oýunlary barada durup geçip, harby we hukuk goraýjy edaralaryň Oýunlaryň ýokary guramaçylyk derejede geçirilmegine mynasyp goşant goşjakdyklaryna ynam bildirdi.
Hormatly Prezidentimiz Gurbanguly Berdimuhamedow duşuşyga gatnaşyjylara Watan goragçylaryna, Türkmenistanyň Ýaragly Güýçleriniň ösdürilmegine bagyşlanylan “Mertler Watany beýgeldýär” atly täze kitabynyň nusgalaryny gowşurdy.
http://www.turkmenhabargullugy.com/turkmenistanyn-prezidentinin-hukuk-gorayjy-duzumlerin-onunde-hunar-derejesini-we-maddy-enjamlaryn-binyady-yokarlandyrmak-wezipesini-goydy/
Kaydol: Kayıt Yorumları (Atom)


text:
Ýewropa Bileleşiginiň özünde gazyň çykarylyşynyň azalýandygyny nazarda alsaň, «Günorta gaz geçelgesi» Ýewropada gaza bolan artýan islegi kanagatlandyrmaga kömek eder. Bu barada Klimatik üýtgemeler we energetika boýunça ýewrokomissar Migel Arias Kanýete Strasburgda Ýewropa Parlamentiniň plenar mejlisinde eden çykyşynda belledi.
Şeýle hem ol Ýewropa Bileleşiginiň gazyň importuna bolan isleginiň 2040-njy ýyla çenli häzirki 70 göterimliginden 83 göterime ýetjekdigini belledi.
«Gaz Ýewropa Bileleşiginiň esasy energiýa çeşmesi bolmagynda galýar. Ýewropada gaza bolan zerurlyk barha artýar. Häzirki wagtda ÝB sarp edýän gazynyň 70 göterimini import edýär» diýip ol aýtdy.
Şeýle hem ýewrokomissaryň belleýşi ýaly, «Ýewropanyň özünde gaz çykarylyşy azalýar». «Biziň gazyň importuna bolan baglylygymyz, garaşylyşy ýaly, ýokarlanmagyny dowam eder we 2040-njy ýyla çenli 83 göterime deň bolar» - diýip ol aýtdy.
«Günorta gaz geçelgesi» ÝB üçin geljegi uly taslamalaryň biri bolup, ol Hazar sebitinden 10 milliarddan gowrak azerbaýjan gazyny Gruziýanyň we Türkiýäniň üsti bilen Ýewropa ibermekligi göz öňüne tutýar.
Başlangyç tapgyrda «Şah Deňiz» azerbaýjan gaz kondensatly känini özleşdirmegiň ikinji tapgyrynyň çäklerinde çykaryljak gaz bu taslama üçin esasy çeşme hökmünde görülýär. Taslamanyň soňky tapgyrlarynda oňa beýleki çeşmeler hem goşulyp biler. Käni işläp taýýarlamagyň ikinji tapgyrynda gaz Türkiýä we ýewropa bazarlaryna Günorta Kawkaz gaz geçirijilerini giňeltmek we Transanatoliý (TANAP) we Transadriatik (TAP) turbageçirijilerini gurmak arkaly eksport ediler.


text:
Aşgabatda dürli biznes işleri bilen meşgullanýan hususy firma eýeleri özleriniň öň köpçülige yglan edilmedik pensiýa salgydyny tölemäge mejbur edilendigini, indi bolsa özlerinden şol tölenen salgydyň gijikdirilendigi üçin jerimesini tölemegiň talap edilýändigini aýdýarlar.
Howpsuzlyk ýagdaýlary sebäpli atlarynyň efirde agzalmazlygyny soran onlarça hususy firma eýesiniň Azatlygyň paýtagtdaky çeşmelerine aýtmaklaryna görä, 2017-nji ýylyň iýulynda ýurduň Salgyt gullugynyň resmileri özbaşdak firmalara aýlanyp, olaryň öz gazanjynyň 1%-ni Türkmenistanyň Pensiýa fonduna geçirmelidigi barada 2013-nji ýylda ýörite kararyň kabul edilendigini aýdypdyrlar we şol karary firma ýolbaşçylaryna görkezipdirler.
Şonda Salgyt gullygynyň resmileri hususy firmalaryň dört ýyl bäri bu salgydy tölemändigini aýdyp, girdejisine laýyklykda, olaryň her birinden Türkmenistanyň Pensiýa fonduna 10 000 – 20 000 manat aralygynda pul geçirmegi talap edipdirler.
“[Salgyt gullugynyň işgärleri firma eýelerine] ‘siz girdejiňiziň 1%-ni ýurduň Pensiýa fonduna geçirmeli. Şony geçirmeseňiz, ýurtda kabul edilen kararlara, kanunlara boýun egmeýän adamlar hökmünde ýörite sud jogapkärçiligine çekilersiňiz, gerek bolsa, şol tölemedik salgydyňyz emlägiňiziň hasabyna alnar hem-de özüňizi-de azatlykdan mahrum etmä çenli baryp ýetjekdigiňizi duýdurýarys’ diýipdirler” diýip, Aşgabatda ýaşaýan ýazyjy we synçy Amanmyrat Bugaýew hususy firma eýelerine salgylanyp gürrüň berdi.
Aýdylmagyna görä, telekeçiler bu kararyň kabul edilendigi barada ne metbugatda bildiriş edilendigini, ne-de özlerine ýörite hat ugradylandygyny tekrarlasalar-da, bu pul serişdesini tölemäge mejbur bolupdyrlar.
Şondan soň olar “şunuň bilen ähli zat tamamlandy, öňümizdäki ýyllarda berk bolarys, indi arkaýyn işläris” diýip umyt edendiklerini, emma şu aýyň başynda Salgyt gullugynyň resmileriniň hususy firmalara öňki tölenen pensiýa salgydynyň gijikdirilendigi üçin, jerimesini tölemelidigini aýtmagy bilen bu umytlarynyň puja çykandygyny aýdýarlar.
“Etrap Salgyt gullugynyň işgärleri firma ýolbaşçylaryndan gelip gitmegi talap edýärlermişin. ‘Baranymyzda, elimize resmi kagyz tutdurýarlar. Ine, siz 2013, 2014, 2015, 2016-njy ýyllarda Pensiýa fonduna geçirilmeli pullary gijikdirip geçiripsiňiz. Gijikdirip geçireniňiz üçin şunça mukdardaky jerimäni tölemänsiňiz, indi şolaram töläň diýip, bize mart aýynyň soňuna çenli möhlet berdiler’ diýip, [telekeçiler] aýdýarlar” diýip, Bugaýew jerimäniň möçberiniň firmanyň girdejisine üýtgeýändigini we onuň ortaça 5 000 manada barabardygyny gürrüň berdi.
Aýdylmagyna görä, telekeçiler Salgyt gullugynyň işgärlerine geçen ýylyň iýulynda Pensiýa gullugyna pul geçirenlerinde, bu jerime barada näme üçin özlerine duýdurylmandygyny soranlarynda, olara: ‘Aýdylandyr, siz ýadyňyzdan çykaransyňyz’ diýip, gysga jogap beripdirler.
Telekeçileriň ençemesi aradan alty aý geçensoň, öňki tölenen pensiýa salgydynyň gijikdirilendigi üçin, jerimäniň talap edilmeginiň sebäplerini, Türkmenistanyň öz garaşsyzlygyna eýe bolany bäri iň agyr ykdysady krizisi başdan geçirýändigi aýdylýan döwürde, häkimiýetleriň işewürlerden pul almak üçin edýän ýene bir “oýny” diýip düşündirýärler.
“Bu belli däl. Ýöne adamlaryň çaklamasyna görä, 2017-nji maliýe ýyly jemlenenden soňra, kellelerine gelip, indi bizden ýene-de pul almak üçin edilýän at göçümi diýip aýdýarlar” diýip, Bugaýew gürrüň berdi.
Telekeçiler ýurtda türkmen manadyny daşary ýurt walýutasyna, ýagny amerikan dollaryna konwertasiýa etmekdäki çäklendirmeler we beýleki gadagançylyklar salgytlar sebäpli öz firmalarynyň öňem ýapylmagyň bäri ýanynda durandygyny aýdyp, bu goşmaça salgytlar sebäpli öz bizneslerini doly ýatyrmaklarynyň ähtimaldygyny belleýärler.
Azatlyk Radiosy bu mesele dogrusynda, Aşgabadyň Salgyt gullugy bilen habarlaşanda, haýsydyr bir kommentariý almak başartmady. Türkmen mediasynda bolsa, ýurtda telekeçiligiň ösmegi üçin “ähli şertleriň” döredilýändigi we “ösüş depginleri” baradaky sanlar getirilse-de, hususy firma eýeleriniň häzirki başdan geçirýän ýagdaýlary barada mesele gozgalmaýar.


text:
bank taryhy
Bankymyzyň taryhy
Berkarar döwletimiziň bagtyýarlyk döwründe Garaşsyz, hemişelik Bitarap Türkmenistanyň Hormatly Prezidenti Gurbanguly Berdimuhamedowyň ýurdumyzyň bank ulgamyny ösdürmek we kämilleşdirmek boýunça banklaryň öňünde goýan wezipelerinden ugur alyp işjeňligini amala aşyrýan Türkmen-Türk Paýdarlar täjirçilik banky, Türkmenistan bilen Türkiýe Respublikasynyň arasynda 1992-nji ýylyň Maý aýynyň 2-sine gol çekilen Döwletara Memorandumyna laýyklykda, Türkmenistanyň çäklerindäki daşary ýurt maýa goýumly ilkinji bilelikdäki bank hökmünde, 1993-nji ýylyň Mart aýynyň 31-ine döredildi.
Bankyň döredijileri: Türkmenistan tarapyndan – Türkmenistanyň “Agrosenagatbanky” (häzirki Türkmenistanyň “Daýhanbank” Döwlet Täjirçilik Banky) we Türkiýe Respublikasy tarapyndan – T.R. Ziraat Banky A.Ş.-dir.
Şeýlelikde, Türkmen-Türk Paýdarlar täjirçilik banky Türkmenistanyň “Daýhanbank” Döwlet Täjirçilik Banky bilen Türkiýe Respublikasynyň Ziraat Banky A.Ş.-niň tarapyndan 50 % derejesinde deň paýlary bilen ýapyk kysymly paýdarlar jemgyýeti görnüşinde döredilen we Türkmenistanyň bitewi bank ulgamyna girýän köp ugurly bank edarasydyr. Bankyň Türkmenistanyň töleg serişdesinde karz-hasaplaşyk we beýleki amallary geçirmeklige hukuk berýän Türkmenistanyň Merkezi banky tarapyndan 2003-nji ýylyň Fewral aýynyň 20-sine berlen Ygtyýarnamasy, şeýle hem Türkmenistanda we onuň çäklerinden daşarda bank amallaryny daşary ýurt pulunda geçirmeklige hukuk berýän Türkmenistanyň Merkezi banky tarapyndan 2003-nji ýylyň Fewral aýynyň 20-sine berlen Baş Ygtyýarnamasy bardyr.


text:
BMG-nyň paneli 12-nji maýda Pakistanyň polisiýasynda, harby güýçlerinde we aňtaw agentliklerinde “adam gynamak praktikasynyň giň ýaýrandygyny” aýdyp, Yslamabady gyssagly reforma geçirmäge çagyrdy.
"Polisiýa tussaglykdaky adamlaryň boýun almalaryny gazanmak üçin tutuş territoriýada adam gynamalary praktikasyny giňden ulanmaga gatnaşýar” diýip, BMG-nyň adam gynamalaryna garşy komiteti aýlap dowam eden derňewleri boýunça taýýarlan ilkinji hasabatynda aýtdy.
Täze hasabatda Pakistanyň harby güýçleriniň, aňtaw gulluklarynyň, ýarym-harby güýçleriniň ählisiniň “sudsuz jezalandyrmak, adam gynamalaryny ulanmak, zorlukly ýitirim etmek bilen düýpli derejede ilteşiklidigi” aýdylýar.
Şeýle-de hasabatda ekstremizmi tankytlan bloggerleriň birnäçesiniň hepdeläp dowam eden eden-etdilikli tussaglyk mahalynda gynalandygy, emma Pakistanyň bu işleriň hiçisi boýunça derňewe başlamandygy bellenilýär. Mundan başga, hasabat döwletiň ýitirim edilen ýa öldürilen adamlaryň işi babatynda hiç bir hereket etmändigini aýdýar.


text:
16.04.2017. Moskwanyň Söwda-senagat palatasynyň çagyrmagy netijesinde türkmen işewür adamlaryndan düzülen wekilçilikli topar rus paýtagynda boldy. Moskwanyň Söwda-senagat edarasynda türkmen we rus işewürleriniň “tegelek stol” görnüşinde maslahaty geçirildi. Maslahatda ikitarapyň eksport mümkinçilikleri ara alnyp maslahatlaşyldy.
Üstümizdäki ýylda Moskwada geçirilen türkmen-rus döwletara iş toparynyň 10-njy mejlisiniň öňe süren teklibiniň çäklerinde myhmanlar rus satyn alyjylarynda gyzyklanma döretjek türkmen harytlarynyň sergisini guradylar.
“Tegelek stol” görnüşindäki çärä gatnaşyjylar Türkmenistanyň ykdysady ösüşleri we onuň eksport mümkinçilikleriniň giňeldilmegi hakynda filme tomaşa etdiler. Maslahatyň dowamynda oňa gatnaşyjylar söwda-ykdysady ulgamda ugurdaş kärhanalaryň we guramalaryň arasynda ikitaraplaýyn hyzmatdaşlygyň ösdürilmegi hakynda pikir alyşdylar hem-de iş bilen baglanyşykly täze aragatnaşygy ýola goýdular.
Iki tarapyň wekilleri hem ýakyn geljekde eksport boýunça gatnaşyklaryň giňeldilmegi hakyndaky teklipleri alyşdylar.
Terjime eden Goçmyrat Orazberdiýew, žurnalist.


text:
Nädip müşderı bolmaly
Eger-de bize Siziň özüňiz ýüz tutsaňyz
- Türkmenistanyň raýaty bolsaňyz, onda Siz Türkmenistanyň raýtaynyň resminamalarynyň sanawyna laýýyklykda şahsyýeti tassyklaýan şahsyýetnamany görkezmelidirsiňiz.
- Daşary ýurduň raýaty bolsaňyz, onda Siz daşary ýurduň raýtaynyň resminamalarynyň sanawyna laýýyklykda şahsyýeti tassyklaýan şahsyýetnamany görkezmelidirsiňiz.
Aşakdaky soraglar boýunça Siz hemişe maliýe maslahatyny alyp bilersiňiz:
- müşderileriň şahsy hasaplaryndan pul serişdeleriniň alynmagy, müşderi belgileriniň birikdirilmegi/öçürilmegi, hyzmatlaryň nyrhlandyrylmagy;
- hyzmatlaryň bahasyny tölemegiň tertibi we usullary;
- Ekspress töleg kartlaryny aktiwirlemegiň düzgünleri;
- öňünden töleg üçin hasaplaryň goýulmagy;
- hasaplaryň düzümi, mazmuny barada düşündirişleriň berilmegi;
- telefon jaňlary boýunça anyklaşdyrylan maglumatlaryň we düşündirişleriň berilmegi;
- şahsy hasaplaryň birleşdirilmegi/biri-birinden aýrylmagy;
- beýleki maliýe meseleleri.
- Türkmenistanyň raýatynyň pasporty *,
- Harby gullukçynyň şahsyýetnamasy bilen ýaşaýyş ýeri hakda kepilnama;
- Deňizçiniň hakyky şahsyýetnamasy;
Daşary ýurda gitmek üçin passport hakyky wiza bilen (wizaň hereket ediş möhleti üçin birikdirilýär)
· Diplomatik pasport *
· Diplomatik kartasy *
· Ýaşamak üçin ygtyýarnama *
* Şu resminamalaryň hereket ediş möhleti üçin birikdirilýär.
· Diplomatik pasport *
· Diplomatik kartasy *
· Ýaşamak üçin ygtyýarnama *
* Şu resminamalaryň hereket ediş möhleti üçin birikdirilýär.


text:
Al Aksa metjidiniň çyralary öçürildi
Gündogar Ierusalymda ýerleşýän Al Aksa metjidiniň çyralary öçürildi
ABŞ-nyň Prezidenti Donald Trampyň Ieursalym hakyndaky kararyny yglan etmeginiň yzy ýanyndan basyp alyşlyk astyndaky Gündogar Ierusalymda ýerleşýän Al Aksa metjidiniň çyralary öçürildi.
Edil şol minutlarda Beýtullahim şäherinde hristiýanlar tarapyndan Hezreti Isanyň doglan ýeri bolan Mehd butnasynyň ýerleşýän meýdançasyndaky täze ýyl agajynyň hem çyralary öçürildi.
Gündogar Ierusalymy 1967-nji ýylyň 5-nji iýunynda basyp alan Ysraýyl 1980-njy ýylda bir taraply ýagdaýda şäheriň gündogaryny we günbataryny “birleşen paýtagt” hökmünde yglan etdi.
BMG-nyň Howpsyzlyk geňeşi 1980-njy ýylda kabul eden 478 belgili karary bilen Ysraýylyň kararynyň kanuny güýjüniň ýokdygyny mälim etdi.
BMG-nyň kararlarynyň çäginde ABŞ bilen birlikde ähli halkara jemgyýetçiligi Gündogar İerusalymyň basyp alyşlyk astyndadygyny kabul edýär.
Ysraýyly ykrar eden ýurtlaryň ilçihanalary Tel Awiw şäherinde ýerleşýär.
Hiçbir ýurt Ierusalymy, gündogaryny ýada günbataryny paýtagt hökmünde ykrar etmeýär.


text:
18 Mayıs 2016 Çarşamba
Türkmenistanyň Eýran Yslam Respublikasyndaky Medeniýet Günleri
Eýran Yslam Respublikasynyň paýtagtynda “Wahdat” köşgüniň sahnasynda Türkmenistanyň Medeniýet günleriniň dabaraly açylyşy boldy.
Dabarada çykyş edenler Türkmenistanyň we Eýranyň Baştutanlarynyň –Prezidentler Gurbanguly Berdimuhamedowyň we Hasan Ruhaniniň bilelikdäki tagallalary netijesinde okgunly ösýän döwletara gatnaşyklarynda medeni-ynsanperwer ulgamda gatnaşyklary işjeňleşdirmäge uly üns berilýär. Iki ýurduň Medeniýet günlerini geçirmek, Türkmenistanda hem-de Eýranda geçirilýän halkara ylmy maslahatlara, sergilere, döredijilik forumlaryna, festiwallara we duşuşyklara gatnaşmak oňat däbe öwrüldi.
Bütindünýä ösüşine saldamly goşant goşan türkmen we eýran halklarynyň baý taryhy-medeni mirasynyň ysnyşykly ynsanperwer gatnaşyklar üçin iň oňaýly şertleri döredýändigi bellenildi.
Dabaranyň resmi bölegi tamamlanandan soň, Türkmenistanyň medeniýet we sungat ussatlarynyň uly konserti boldy. Onuň maksatnamasyny halk sazlary, türkmen kompozitorlarynyň hem-de dünýäniň nusgawy aýdym-saz sungatynyň eserleri, estrada aýdymlary we joşgunly tanslar düzdi. Çykyşlar eýranly tomaşaçylar tarapyndan şowhunly el çarpyşmalar bilen garşylandy.
Tolgundyryjy halk aýdymlary we türkmen kompozitorlarynyň eserleri joşgunly ýaňlanyp, eziz Watanymyzy, mähriban tebigatymyzyň gözelligini hem-de täze taryhy eýýamyň -- Berkarar döwletimiziň bagtyýarlyk döwrüniň ägirt uly üstünliklerini wasp edýän sahna ussatlarymyzyň belent sungaty bilen tanyşlykdan uly lezzet alan tomaşaçylaryň kalplaryny heýjana getirdi.
Köşgüň eýwanynda amaly-haşam sungatynyň eserleriniň we muzeý gymmatlyklarynyň sergisi guraldy. Ajaýyp haly önümleri we milli lybasyň nusgalary, halk saz gurallary hem-de zergärçilik önümleri bu ýere gelenlerde uly gyzyklanma döretdi. Sergide görkezilen şaý-seplerde türkmen zergärleriniň köpasyrlyk sungaty öz beýanyny tapdy. Olar türkmenleriň özboluşly milli medeniýetiniň maddy subutnamasy bolmak bilen, halkymyzyň kalbynyň sahylygyny, onuň asyrlaryň dowamynda aýawly saklanan baý ruhy däp-dessurlaryny özünde jemledi.
Medeniýet günleriniň başlanmagynyň öňüsyrasynda türkmen wekiliýetiniň agzalarynyň Eýranyň medeniýet we yslam ugrukdyryş ministri Aly Jenneti bilen duşuşygynyň barşynda sungat ulgamynda özara gatnaşyklaryň, döredijilik alyşmalarynyň geljegi uly ugurlary ara alnyp maslahatlaşyldy. Nygtalyşy ýaly, umumy ruhy-medeni gymmatlyklar, hoşniýetli goňşuçylygyň gadymy däpleri dostlukly türkmen-eýran gatnaşyklarynyň we özara bähbitli hyzmatdaşlygyň berk esasy bolup durýar.
Türkmenistanyň Eýran Yslam Respublikasyndaky Medeniýet günleriniň maksatnamasyna laýyklykda Tähran şäheriniň “Farhangestane Honar” sergi –muzeý merkezinde hem ýurdumyzyň amaly-haşam sungatynyň eserleriniň we muzeý gymmatlyklarynyň sergisi ýaýbaňlandyrylar. Mundan başga-da, türkmen edebiýatçylarynyň eýranly kärdeşleri bilen duşuşyklary geçiriler, türkmen kinofilmleri görkeziler.
Türkmen wekiliýeti üçin medeni maksatnama hem göz öňünde tutuldy. Oňa laýyklykda, wekiliýetimiz Tähranyň taryhy ýerlerine, muzeýlerine we beýleki ajaýyp ýerlerine baryp görer.
Kaydol: Kayıt Yorumları (Atom)


text:
Şwesiýanyň prokurorlary WikiLeaksyň esaslandyryjysy Julian Assanj garşy zorlamak aýyplamasynyň esasynda gozgalan işi ýatyrýandygyny aýtdylar.
Şwesiýanyň döwlet prokuraturasynyň müdiri Marianne Ny “deslapky derňewleri ýatyrmagy” karar etdi diýip, Şwesiýanyň prokuraturasynyň häkimiýetleri 19-njy maýda habar berdiler.
45 ýaşly Assanj 2012-nji ýyldan bäri Ekwadoryň Londondaky ilçihanasynda ýaşaýar.
WikiLeaksyň esaslandyryjysy zorlamak bilen bagly özüne garşy ýöňkelýän aýyplamalary ret edip gelýär. Ol özüniň Şwesiýa tarapyndan Birleşen Ştatlara berilmeginden howatyrlanýar. ABŞ-da Assanja ýurduň ýüzlerçe müň harby we diplomatik dokumentlerini paş etmegi sebäpli sud edilmegi mümkin.
Şwesiýanyň prokurorlarynyň karary Assanjyň aklawçylarynyň ony tussag etmek hakyndaky Ýewropanyň talabyny ýatyrmak boýunça şikaýatyna Şwesiýanyň sudunda seredilmeginiň öňýanyna gabat geldi.


text:
Orsýetiň şikaýat sudy žurnalist Ali Feruzyň Özbegistana deportasiýa edilmegini yza tesdirdi. Adam hukuklaryny goraýjylar Feruzyň Özbegistana tabşyrylan ýagdaýynda häkimiýetleriň elinde oňa tussaglyk, gynamalar ýa-da ölüm howpunyň abanýandygyny aýdýarlar.
Moskwanyň sudunyň 8-nji awgusta çykaran kararyna görä, “Nowaýa gazeta” atly garaşsyz neşriniň habarçysy Feruz Ýewropanyň adam hukuklary boýunça sudy (ECHR) onuň şikaýatyna garaýança deportasiýa edilip bilinmeýär.
Ali Feruzyň hakyky ady Hudoberdi Nurmatow. 1-nji awgustda Moskwanyň sudunyň çykaran karary onuň immigrasion kanunlary bozmagy bilen bagly aýyplamalara esaslanyldy.
4-nji awgustda Ýewropanyň adam hukuklary boýunça sudy Feruzyň Özbegistana ugradylmagyny gadagan etdi.
Orsýetde doglan Feruzyň ejesi we iki dogany Orsýetiň raýatlary. Onuň özi 17 ýaşynda Orsýeti terk edip, Özbegistanyň raýatlygyny kabul edipdi.
Žurnalist 2008-nji ýylda özbek howpsuzlyk güýçleri bilen hyzmatdaşlykdan ýüz öwürip, iki günläp tussaghanada gynamalara sezewar edilenden soň Özbegistany terk edendigini aýdýar.


text:
2014-nji ýylyň güýzinde ABŞ-nyň Bilim baradaky Maslahat merkezi we Halkara bilim meseleleri boýunça Amerikan geňeşi halkara derejesinde meşhur çäre bolan her ýylda geçirilýän Bilim ýarmarka we Halkara Bilim hepdeligine gatnaşdylar. Şu ýyl Halkara bilim hepdeliginiň şanly 15 ýyllygy bellenilip, onuň bilen baglylykda özbaşdak bilim almak meseleleri barada köp sanly gyzykly prezentasiýalary gurnadyk, tegelek stollary, oýunlary we Amerikanyň Birleşen Ştatlarynda ýokary bilim almaga höweslendirmäge gönükdirilen beýleki çäreleri geçirdik.
Halkara Bilim hepdeliginde görkezilen ähli prezentasiýalar we gurnalan jedelli maslahatlar (diskussiýa) şu ýerde PDF görnüşde aňsatlyk bilen ýüklenilip bilner:


text:
Özbegistanyň Bütindünýä söwda guramasyna (BSG) girmegini goldap, onuň bu ýurduň biznes üçin açykdygynyň möhüm alamaty boljakdygyny beýan edýär.
Bu barada USAID (ABŞ-nyň halkara ösüşi boýunça agentligi) guramasynyň direktory Geri Robbins Daşkent şäherinde bolan mahaly ýerli habar beriş serişdeleriniň wekillerine habar berdi.
Ol Özbegistanyň bu gurama girmegi BSG-nyň agzasy bolup durýan döwletler, şol sanda Amerikanyň Birleşen Ştatlary bilen ikitaraplaýyn söwda hyzmatdaşlygyny ösdürmäge giň mümkinçilik döretjekdigini aýdýar.
Özbegistanyň 15 ýyllyk arakesmeden soňra Bütindünýä söwda guramasyna girmek barada tagalla edip başlandygyny ýatladýarys.
Materiýaly “www.uzdaily.uz” saýtynyň maglumatlary esasynda taýýarlan Goçmyrat ORAZBERDIÝEW, žurnalist.
USAID Özbegistanyň BSG girmegini goldaýar
Özbegistanyň Bütindünýä söwda guramasyna (BSG) girmegini goldap, onuň bu ýurduň biznes üçin açykdygynyň möhüm alamaty boljakdygyny beýan edýär.